Dafydd Iwan yn Cofi Roc\n‘Dolig Dafydd yn Dre yn Cofi Roc neithiwr. Roeddwn dan yr argraff bod Dafydd Iwan wedi ymddeol – ond dyna fo – mae wedi gwneud hynny sawl gwaith o’r blaen ac wedi dychwelyd. Mae ambell i beth nad yw byth yn newid.\nNoson ddigon difyr. Er bod y gynulleidfa’n ddigon teilwng, nid oedd yn agos cymaint o bobl yno nag oedd yn mynychu’r gigs ‘Dolig mawr DI yn Paradox yng nghanol y 90au. ‘Doedd yna ddim yr un trawsdoriad o ran oedran y gynulleidfa chwaith, digon canol oed oeddem at ein gilydd (mae’n beth braf i rhywun fy oed i gael teimlo’n weddol ifanc mewn gig). Dydi’r hen lais ddim yr hyn oedd o, a dydi’r un angerdd y tu ol i bethau nag a fu yn y dyddiau hynny pan oeddem i gyd yn ieuengach, pan oedd mynyddoedd ein blynyddoedd o’n blaenau.\nMae llawer o law wedi chwipio’r tomeni chwarel ers y dyddiau hynny pan oedd Dafydd yn ifanc ac yn perfformio mewn nosweithiau llawen. Pryd hynny roedd y mudiad iaith yn ei anterth,George Thomas yn fyw ac yn iach, hawliau ieithyddol prin yn bodoli, y syniad o gynulliad yn freuddwyd – ac wrth gwrs, yr ymdeimlad a’r sylweddoliad o’r hyn oedd rhaid ei wneud yn glir ac yn amlwg.\nBellach rydym wedi ennill llawer o’r brwydrau oedd yn edrych mor bwysig ar y pryd, ond mae’r ymdeimlad ein bod am golli’r rhyfel cyn gryfed, yn gryfach efallai nag y bu erioed. Yn waeth mae’r amheuaeth bellach wedi sleifio i’n hymwybyddiaeth torfol nad ydi’n rhyfel yn un sy’n bosibl ei hennill – ta waeth faint o frwydrau unigol yr ydym wedi eu hennill yn y gorffennol, ac y byddwn yn eu hennill yn y dyfodol.\nAc mae Dafydd ei hun ysywaeth wedi heneiddio, wedi ymbarchuso, wedi ymgyfoethogi, wedi troi’n wleidydd go iawn. Mae’n derbyn llawer o feirniadaeth fel gwleidydd – ac mae rhywfaint o’r feirniadaeth honno’n deg – nid gwleidydd naturiol mohono o bell ffordd. Nid yw’n berson sy’n ei chael yn hawdd i godi pontydd, i gymodi, i grisialu ei wleidyddiaeth, a gwleidyddiaeth y Blaid i nifer gyfyng o gysyniadau a sloganau syml, i ffocysu ar yr hyn sy’n bwysig yn wleidyddol. Wedi dweud hynny, mae’n areithiwr da, gall fod yn ddigon ysbrydoledig ar ei ddydd ac yn bwysicach mae ei wleidyddiaeth yn war, goddefgar, eangfrydig, gwlatgarol a gonest.\nOnd y caneuon ydi’r pethau pwysicaf am Dafydd. Maent yn llwyddo i wneud rhywbeth nad yw’n gwneud cystal fel gwleidydd. Maent yn mynegi ac yn crisialu gwleidyddiaeth Dafydd – ffordd unigryw anghydffurfiol Gymreig o edrych ar y byd, a gosod y wleidyddiaeth honno mewn cyd destun ehangach gwleidyddiaeth gwrth imperialaidd fyd eang. Yng nghyd destun gwleidyddiaeth gwan y sawl sydd dan orthrwm, y sawl sydd am oroesi yn nannedd grymoedd sy’n fwy pwerus o lawer na nhw eu hunain.\nAc am ychydig neithiwr, ar derfyn y noson, ar ol suddo gormod o beintiau, wrth ddawnsio i gyfeiliant y caneuon hynny, roedd y blynyddoedd cynharach hynny’n dychwelyd fel gwenoliaid yn y gwanwyn. Am ychydig roeddem yn ol yn mwynhau’r dyddiau hynny lle’r oedd cymaint mwy i’w gyflawni na sydd heddiw, ond pryd roeddem hefyd efo mwy o le i obeithio. Ac ar ben hynny roedd Lwi yn ei le wrth y llwyfan, peint o’i flaen.\nDa dy weld ti’n well boi – efallai y bydd popeth yn dda wedi’r cwbl.\nOes Dyfodol i'r Toriaid?\nDigwydd darllen yr erthygl yma yn y Guardian heddiw.\nYr hyn a'm synodd oedd y ffigyrau ynglyn a'r Cymdeithasau Ceidwadol - dim ond 450 - a hanner y rhain gyda llai na chant aelod. Mae tua 650 etholaeth cofiwch.\nMae'n ymddangos mai 250,000 ydi aelodaeth y blaid tros Prydain (cwymp o 50,000 tros bedair blynedd) - tua 380 am pob etholaeth.\nMae oed cyfartalog eu haelodau yn 67, mae dwy dreuan ohonynt ar y dol.\nYn y cyfamser mae eu gwariant ar etholiadau yn enfawr - £17.85m - neu £2.03 am pob pleidlais trwy Brydain (uwch na neb arall).\nMae'r ffigyrau yn fwy trawiadol yng Nghymru - £845,015.71 - neu £280,000 am pob un o'u tair sedd.\nBeth bynnag am y gobaith newydd Cameron ac ati, oes, mewn difri ddyfodol i blaid sydd mor hen, sydd a'i haelodaeth yn cwympo o ddiwrnod i ddiwrnod, sydd yn gorfod dod o hyd i gymaint o bres i brynu pob sedd a phob pleidlais?\nTri Chynhebrwng ac Ysgariad\nCynhebrwng mawr mae’n debyg – 60,000 o alarwyr, gan gynnwys llond lle o bobl adnabyddus o fyd peldroed a chwaraeon, gwleidyddion lleol – wedi eu hamgylchu gan y swyddogion diogelwch sydd o hyd yn un o nodweddion unrhyw ddigwyddiad cyhoeddus yng Ngogledd Iwerddon. Y daith i lawr y Prince of Wales Avenue heibio delw Edward Carson i ganol ysblander Neuadd Fawr Stormont yn rhoi arlliw o rwysg cynhebrwng gwladol. Sianeli teledu yn dangos y digwyddiad yn fyw o’r dechrau i’r diwedd. Tudalennau blaen a chefn y tabloids a’r papurau sydd yn esgys bod yn fwy difrifol yn llawn o’r stori heddiw.\nAc eto, mae’n anodd meddwl pam. ‘Doedd George heb chwarae pel droed ers degawdau – mae’n debyg nad oedd llawer o’r sawl aeth i’r cynhebrwng, neu a welodd y digwyddiad ar y teledu hyd yn oed yn ei gofio fel chwaraewr. Mae’n debyg eu bod wedi gweld llawer mwy ohono ar dudalennau’r tabloids tros y blynyddoedd.\nA beth maent wedi ei weld a’i ddarllen amdano yn y tudalennau hynny? Storiau am lu o wahanol antics meddw, storiau am hwrio, lluniau ohono yn clecian peintiau o flaen y wasg ychydig fisoedd ar ol cael iau newydd, storiau ohono’n rhoi tipyn o grasfa i rhyw hogan bach ddel o wraig sy’n ymddangos ar I'm A Celebrity Get Me Out of Here yn ddiweddarach, ymosod ar blismyn, rwdlan yn feddw ar sioe deledu. Mae’r papurau wedi trosglwyddo’n ffyddlon hanes dyn a wrthododd gymryd cyfrifoldeb tros ei fywyd ei hun – dyn a safodd o’r neilltu ac edrych ar ei yrfa, ei berthynas efo’r sawl oedd agosaf ato, ei fywyd yn datgymalu, yn llithro i ffwrdd ac yn hydoddi. Dyn na allai gymryd cyfrifoldeb am ei fywyd ei hun - dyn nad oedd yn fodlon gwneud yr ymdrech. A defnyddio’r idiom Saesneg Couldn’t be arsed.\nO edrych ar yr holl sioe, mae’n anodd braidd peidio meddwl am ddau gynhebrwng mawr cyhoeddus arall – y ddau ohonynt yn fwy nag un George – o ran y niferoedd a fynychodd o leiaf. Cynhebryngau dau arall a welodd eu bywydau’n cael eu siapio a’u taflu i’r naill gyfeiriad a’r llall gan rymoedd mwy na nhw eu hunain o lawer.\n‘Roedd y cyntaf ar ddydd Sadwrn, Medi 6 1997 yn Eglwys Gadeiriol Westminster. ‘Roedd rhai pethau’n gyffredin rhwng cynhebrwng Diana ac un George. Llond lle o wynebau adnabyddus o’r cyfryngau, diddordeb ysol gan y papurau tabloid a’r cyfryngau, yr ymadawedig wedi byw rhan dda o’i bywyd rhwng cloriau’r papurau tabloid.\n‘Roedd gwahaniaethau hefyd. Rhwysg Prydeindod yn nodwedd amlwg o’r digwyddiad, tyndra gwrth sefydliadol ynghlwm a fo yn sgil amgylchiadau’r farwolaeth a blynyddoedd olaf Diana. Roedd yr ymdeimlad o hysteria tawel torfol yn gryfach o lawer yn y cynhebrwng hwnnw.\nOnd y gwahaniaeth mwyaf arwyddocaol oedd yr un rhwng George a Diana eu hunain. Beth bynnag ei gwendidau hi – ac roedd ganddi ddigon – o leiaf ceisiodd reoli ei bywyd ei hun – ceisiodd gymryd gafael arno. Byddai wedi bod yn hynod o hawdd sefyll yn ol – ymneilltuo o’i bywyd – dyna oedd disgwyl iddi ei wneud – dyna oedd bron i bawb oedd wedi bod yn ei sefyllfa hi wedi ei wneud o’r blaen.\nYn gwahanol i George, roedd yr ymddygiad oedd yn ei chael ar dudalennau blaen y tabloids – y bwlimia, yr hwrio, y gyboli efo pobl anerbynniol, yr anghytuno cyhoeddus efo’i gwr, yr ysgariad – y defnydd bwriadol o’r papurau tabloid yn ei rhyfel efo’i gwr hyd yn oed – yn ymdrech i gymryd rheolaeth o’i bywyd – i beidio cael ei sgubo i lawr afon oedd y tu hwnt i’w rheolaeth.\n‘Roedd y trydydd cynhebrwng fel un George yng Ngogledd Iwerddon. Fe’i cynhalwyd ar Fai’r 7 1981. Er ei fod yn gynhebrwng aelod seneddol, nid aeth yr orymdaith ar gyfyl Plas Stormont – cynhebrwng Bobby Sands oedd o.\nRoedd rhwysg ynghlwm a’r cynhebrwng hwn hefyd – rhwysg milwrol y traddodiad Gweriniaethol. Ond roedd y gwahaniaethau yn fwy trawiadol.\nRoedd y wasg yno hefyd – ond ‘roedd y berthynas rhyngddynt a’r ymadawedig yn gwbl wahanol – ‘roedd Sands yn ymgorfforiad o ddrygioni llwyr iddynt – nid gwrthrych storiau lu oedd wedi gwerthu miliynau o gopiau o’r papurau.\nNid oedd fawr ddim wynebau adnabyddus yno – dim ond degau o filoedd o bobl o dai teras strydoedd culion gorllewin a gogledd Belfast, o ffermydd bach a man bentrefi Fermanagh, Tyrone ac Armagh, o drefi amaethyddol megis Omagh a Monaghan, o stadau enfawr Tallaght a Ballymun yn Nulyn. ‘Doedd yna ddim gorymdaith i fyny erwau eang Prince of Wales Avenue na’r Mall ond yn hytrach ymlwybrodd yr orymdaith i fiwsig yr hofrenyddion milwrol oddi fry trwy gulni clostraffobig y Lower Falls yng nghysgod fflatiau’r Divis ac yna i fyny trwy’r Upper Falls ac i fynwent Milltown – i fyny prif rydweil y gwrthryfel yn y Gogledd.\nNid awyrgylch o dristwch oedd yno, cymaint ag awyrgylch o arwahanrwydd a chwerder – fel petai’r glaw cyson yn ymdrochi’r dyrfa enfawr mewn surni.\nMae’r tebygrwydd a’r gwahaniaethau rhwng y tri chymeriad yn ddigon dadlennol. ‘Roedd George a Bobby yn eu ffyrdd gwahanol wedi ymneulltuo o’u bywydau eu hunain ac wedi caniatau i’r bywydau hynny gael eu llywio a’u rheoli’n llwyr gan rymoedd eraill – grymoedd o’r tu allan yn achos Bobby, a rhai o’r tu mewn yn achos George.. Cai bywyd George ei reoli gan reddfau ac anghenion sylfaenol, tra bod bywyd Bobby yn cael ei reoli gan ideoleg anhyblyg, crefyddol bron y gymuned oedd yn byw ynddi ar gyrion de orllewin Belfast. Cafodd bywydau’r ddau eu gwenwyno a’u difa gan y grymoedd oedd yn eu rheoli. Treuliodd George y rhan fwyaf o’i fywyd fel oedolyn yn feddw, a threuliodd Bobby y rhan fwyaf o ddigon o’i fywyd fel oedolyn mewn carchar. Bu farw Bobby ar ol deufis heb fwyta, bu farw George o gymhlethdodau yn deillio o’i alcoholiaeth.\nAr un ystyr roedd Diana yn fwy o rebel na’r naill a’r llall. Gwrthododd ildio i’r grymoeddallanol oedd yn ceisio meddianu ei bywyd hithau – a mewn rhai ffyrdd cafodd lwyddiant. Er ei bod yn llawer llai deallusol na’r ddau ddyn, ac yn llawer llai dewr na Bobby, roedd ganddi fwy o afael a rheolaeth ar ei bywyd ei hun rhywsut.\nOnd mae un gwahaniaeth rhwng y tri chynhebrwng yn taflu goleuni ar un gwirionedd sylfaenol. Y ffordd i gyrraedd at y gwirionedd yma yw trwy ofyn y cwestiwn pa fywyd a pha gynhebrwng yw’r mwyaf arwyddocaol o ran yr effaith a gawsant?\nByddai rhai’n dweud ei bod yn fuan i ddweud pa effaith a gaiff bywyd ac angladd George – ond ‘dim’, neu ‘nesaf peth i ddim’ ydi’r ateb – mae hynny’n amlwg. Mae’n anhygoel ar un olwg cyn lleied o ddylanwad ar y berthynas rhwng y frenhiniaeth a’r boblogaeth yn gyffredinol a gafodd bywyd, amgylchiadau marwolaeth a chynhebrwng Diana – unwaith eto ‘dim’, neu ‘nesaf peth i ddim’.\nAr y llaw arall cafodd bywyd, neu’n hytrach farwolaeth Bobby ddylanwad pell gyrhaeddol ar hanes ei wlad ei hun. Yn y tymor byr arweiniodd at drais sylweddol. Yn y tymor hirach arweiniodd at dwf gwleidyddol Sinn Fein – ac arweiniodd hynny yn ei dro at y broses heddwch a’r cadoediad. Yn y chwarter canrif ers yr ympryd newyn mae gwleidyddiaeth Iwerddon wedi ei ail bensaernio – yn arbennig felly yn y Gogledd – ond mwyfwy yn y De erbyn hyn. Mae’r broses yn dal i weithio ei ffordd tua’i therfyn heddiw – ond bydd tirwedd gwleidyddol Iwerddon – Gogledd a De wedi ei drawsnewid mewn degawd. Mae hadau’r newid hwn wedi eu planu yn surni’r orymdaith gynhebryngol honno a’r amgylchiadau a arweiniodd ati bron i chwarter canrif yn ol. Pan aeth pobl yn ol adref i Tallaght, Tralee, Ardboe, Newry ac Armagh roeddynt yn seiliau i wleidyddiaeth etholiadol newydd – gwleidyddiaeth sur, chwerw, gwrthnysig – ond gwleidyddiaeth gwydn a phwerus.\nPam felly bod dylanwad marwolaeth Diana yn fwy tebyg i un George nag un Bobby? Mae’r ateb yn natur apel George a Diana. Cymeriadau tabloid oeddynt i bob pwrpas. Roedd ein diddordeb ynddynt yn debyg i’r diddordeb sydd gennym mewn cymeriadau opera sebon – roeddem yn eu hoffi am eu bod yn ein darparu gydag adloniant. Cymeriadau ffantasi oedd y ddau – rhywbeth y byddem yn hoffi bod – weithiau o leiaf. Dyna ydi’r papurau tabloid, a’r diwylliant tabloid - ffynhonnell adloniant, dihangfa, ffantasi. Yn ddi amau roedd llawer o’r sawl oedd yng nghynebrynnau Diana a George yno i dalu teyrnged – ond roedd llawer yno am eu bod eisiau bod yn rhan o’r sioe, yn rhan o’r adloniant.\nNid cymeriad tabloid oedd Bobby – a ‘doedd o ddim yn rhan o ddiwylliant adloniant chwaith. ‘Roedd y sawl a fynychodd ei gynhebrwng o yno am reswm arall. Pobl y cyrion oeddynt yn bennaf – y rhai o’r De yn ogystal a’r Gogledd. ‘Roedd profiad y Gogleddwyr o berthynas efo’r wladwriaeth a’r unigolion oedd yn cynnal y wladwriaeth honno, yn brofiad negyddol. Roedd y wladwriaeth (ar wahan i wahaniaethu yn eu herbyn) yn gwadu eu bodolaeth, ac felly yn gwadu eu hymdeimlad o hunan werth. Surni a gelyniaeth oedd yn nodweddu eu hagwedd tuag at y wladwriaeth – a’u cymdogion, ac roedd y surni hwnnw’n cael ei atgyfnerthu gan y cynhebrwng, a’r amgylchiadau oedd wedi arwain ato. Pobl o haen isaf cymdeithas y De oedd ar y Falls y diwrnod hwnnw’n bennaf – pobl fyddai wedi eu siomi yn yr wladwriaeth annibynnol a esblygodd yn y De. Pobl oedd yn credu mewn Iwerddon rydd, ond roedd yr Iwerddon rydd a gawsant wedi methu gwella ansawdd eu bywydau. Pobl siomedig.\nAc mae hyn yn ein harwain at wirionedd sylfaenol am y cyflwr dynol. ‘Dydi’r hyn sydd yn ein diddanu ni neu’n gwneud i ni chwerthin, neu’r ffilm neu’r llyfr sy’n gwneud i ni grio ddim yn effeithio llawer ar y ffordd yr ydym yn edrych ar y byd. Ond mae sefyllfaoedd sydd yn ein siomi, sy’n ein suro, sydd yn tanseilio’r ymdeimlad sydd gennym o’n hunan werth, sy’n ein dadrithio, sy’n bychanu’r pobl a'r pethau sy’n bwysig i ni yn newid yn sylfaenol y ffordd yr ydym yn edrych ar y byd. Gall hefyd, o dan rhai amgylchiadau, drawsnewid tirweddau gwleidyddol.\nTerfysgoedd Ffrainc - beth yw'r eglurhad?\nMae'r sawl sy'n ceisio egluro'r hyn sydd wedi digwydd yn Ffrainc yn ceisio egluro pethau mewn un o dair ffordd.\nEglurhad 1. Canlyniad anhepgor amddifadedd economaidd, diffyg gwaith, diffyg cyfle, diffyg cynhwysiad ac ati. Gellir disgrifio'r eglurhad yma fel un chwith / ryddfrydig traddodiadol. Os nad ydi grwpiau yn ymddwyn yn briodol, yna bai'r gyfundrefn sydd ohoni ydi hynny.\nEglurhad 2. Nid ydi'r sawl sy'n creu trais ac yn gwrthdystio wedi eu gorfodi i ymylon cymdeithas - nhw sydd wedi gwneud y dewis i optio allan o gymdeithas Ffrengig. Gellir disgrifio'r eglurhad yma fel un cenedlaetholgar / adain dde. Mae digwyddiadau fel La Marseillaise yn cael ei boddi mewn mor o fwio sarhaus mewn gem gartref ddiweddar rhwng Ffrainc ac Algeria yn rawn ym melin y ddadl yma.\nEglurhad 3. Bai al-Qaeda ydi pob dim. Gellir disgrifio'r eglurhad yma fel un adain dde pell McCarthyite. Rhyw adlais o reds under the bed y 50au yn America.\nMae'n debyg bod elfennau o pob un o'r tri eglurhad yn cyfrannu at y sefyllfa, ond mae pa eglurhad ydi'r pwysicaf gyda goblygiadau pell gyrhaeddol, nid yn unig yn Ffrainc, ond ymhell y tu hwnt hefyd.\nOs mai eglurhad 1 ydi'r pwysicaf, mae'r ateb yn weddol syml - cynyddu cyfleoedd am waith, gwella statws economaidd ac ati.\nMae'r ateb hefyd yn weddol syml os mai eglurhad 3 ydi'r pwysicaf. Cynyddu pwerau'r gwasanaethau cudd, yr heddlu, y gyfundrefn gyfreithiol ac ati.\nOs mai eglurhad 2 ydi'r bwysicaf mae mwy o broblem. 'Does yna ddim ffordd hawdd o gymhathu pobl, nad ydynt am i hynny ddigwydd. Byddai'n golygu bod yr arbrawf Ffrengig mewn intergreiddio lleiafrifoedd yn fethiant llwyr. Byddai hefyd yn awgrymu bod faultlines na ellir eu cuddio wedi eu hadeiladu i mewn i gymdeithas.\nByddai hefyd yn awgrymu bod y broblem yn ymestyn ymhell y tu hwnt i ffiniau Ffrainc.\nMae'r holl bennod yn ein harwain yn ol at wrthdystiadau mawr y 60au yn Ffrainc. Mae'n anodd gor bwysleisio arwyddocad y digwyddiadau hynny yn hanes y cyfandir. Daeth y 68ers i ddominyddu meddylfryd deallusol y cyfandir gyda'u credoau oedd yn mawrygu cymdeithas aml ddiwylliannol, rhyddid moesol i'r unigolyn a chred yn naioni'r wladwriaeth a hawl y wladwriaeth honno i ymyrryd ym mywyd economaidd ei thrigolion.\nTybed os bydd un cyfres o wrthdystiadau ar strydoedd dinasoedd mawrion Ffrainc yn rhoi atalnod llawn ar ddeilliannau cyfres arall o wrthdystiadau ddeugain mlynedd ynghynt?\n1984? 2005? 2010?\nMae'n hen bryd i mi ddechrau blogio eto. Wedi mynd yn ofnadwy o ddiog.\nYmddengys bod cardiau adnabod ar y ffordd. Gweler y stori yma. Mae'n bosibl medden nhw i mi y byddant yn orfodol erbyn y flwyddyn 2010.\nYn y cyfamser mae gweithgareddau'r llywodraeth Brydeinig yn clustfeinio ar alwadau ffon dinasyddion Prydain ac Iwerddon yn cynyddu o ran lefelau soffeistgeiddrwydd ac amlder mae'n debyg. Ceir ychydig o hanes yr ymdrechion hyn yma.\nAm wn i nad ydi o'n anarferol i lywodraethau geisio ysbio ar ei dinasyddion, nag i geisio cadw rheolaeth arnynt trwy gwahanol ddulliau. Y gwahaniaeth erbyn heddiw ydi bod technoleg yn ei gwneud hi'n bosibl i fysneu efo mwy o lawer o bobl, a gwneud hynny'n llawer mwy effeithiol nag oedd hi ers talwm.\nHeb flogio ers tro oherwydd fy mod wedi bod allan yn canfasio bron i pob nos. Dyma un neu ddu o sylwadau anwyddonol ar beth 'dwi wedi ei ddysgu.\n(1) Bydd llawer iawn o bobl yn dewis peidio a phleidleisio.\n(2) Mae mwy o lawer o bobl yn fodlon cyfaddef eu bod yn Doriaid na sy'n fodlon cyfaddef mai Llafur ydynt.\n(3) Mae llawer o gefnogwyr Llafur yn hollol boncyrs:\nWele eglurhad Glyn Carmel o Dwthill am pam mae'n cefnogi New Labour - 'Dwi wedi cael fy rhoi ar y dol dair gwaith yn ystod fy mywyd, ac mae dyn fel fi yn gwybod bod rhaid chwalu'r system gyfalafol (mae o'n siarad fel hyn go iawn - mae'r iaith Gymraeg yn bwysig iddo - roedd yn aelod o'r Blaid Lafur a Chymdeithas yr iaith ar yr un pryd ers talwm. Yr unig ffordd o chwalu cyfalafiaeth a chael trefn Sosialaedd ydi fotio i Tony Blair.\nNeu beth am sylw Norman Davies, Bro Helen (brawd y diweddar Wynne Davies)?\nFfwc o beryg bod 'dwi'n fotio i Dafydd Wigley (gwnes ymdrech yma i ddweud nad Dafydd Wigley oedd yn sefyll). Nath o ffwc ol i dre. Chance cynta gath o nath o ffwcio oma i'r Assembly yng Nghaerdydd. Eisiau mynd i Gaerdydd oedd o ol along.\n(4) Er nad prif bwrpas canfasio ydi perswadio pobl i bleidleisio i chi (adnabod lle mae eich cefnogaeth ydi hwnnw) mae'n bosibl cael y maen i'r wal weithiau.\nGolygfa = Twtill\nCai - 'Dwi'n canfasio tros HW PC. Unrhyw obaith am eich pleidlais eleni.\nTori - You wha?\nCai - Cyfieithiad clogyrnaidd o'r uchod.\nTori - I was born into the Conservative party % that's the only party I've voted for. Still we don't have a snowball's chance here do we?\nCai - Indeed not. You're more likely to win the lottery every week for five years.\nTori - Tell me, are you to the left or right of Labour.\nCai - (gan ddweud celwydd noeth) In some ways wer'e to the right - countryside issues & all that, in some ways we're to the left - for example we were against the Iraqi war.\nTori - The Iraqi war, the war, I'm fucking against it as well! I'll tell you what boy, I'll vote for you, where's the polling booth?\n(5) Anaml iawn y bydd y Gymraeg yn codi fel pwnc ar stepan drws. Dyma'r unig achos y gallaf fi ei gofio erioed:\nTra'n canfasio 'Sgubor Goch (Maes Barcer a bod yn fanwl gywir) daeth boi i'r drws ac edrych ar fy mhamffled. Nodiodd ei ben a dweud -\nRwan dwi byth yn fotio i neb ond mae hwnna'n iawn ia, Cymraeg un ochor a Saesneg ochor arall. Gesh i fflip efo'r boi Tori na i lawr dre diwrnod o'r blaen. Stwffio peth ma i llaw fi Susnag yn fawr fawr un ochor a Cymraeg yn fach fach ochor arall. Cardiff di huna i gyd de. North Wales ydan ni . Ffwcin cont Tori. Dwi'm yn fotio i neb cofia.\n(6) Un cefnogwr BNP 'dwi wedi ei ganfasio.'Dwi ddim yn gor ddweud 'rwan, ond roedd y boi yn nytar llwyr a chyfangwbl - gwneud i mi feddwl am Hannibal Lecter. 'Roedd ganddo'r arfer bach annwyl o wthio ei siswrn torri gwair i gyfeiriad fy ngwddw pob tro roedd am wneud pwynt.\nMi es i gyda rhai o fy nghyd chwaraewyr yng Nghlwb Sboncen Caernarfon i weld gem Cymru - Iwerddon ddydd Sadwrn yn Nulyn (er bod y gem yng Nghaerdydd wrth gwrs). 'Doeddwn i heb wneud hyn ers rhai blynyddoedd, ac fe'm rhyfeddwyd gan y nifer o Gymru oedd wedi cael yr un syniad. Roedd o'n brofiad gwirioneddol ryfedd bod yn McDaids (tafarn rwyf wedi ei mynychu ers blynyddoedd) am hanner dydd fore Sadwrn a sylwi bod pob un o'r cwsmeriaid oedd yno yn siarad Cymraeg. Roedd o'n beth rhyfedd edrych ar y gem efo canoedd o bobl eraill yn Sinotts - a'r gefnogaeth wedi ei hollti i lawr y canol rhwng Gwyddelod a Chymru. Roedd o'n braf bod cymaint o Wyddelod wedi dod atom i'n llongyfarch a dweud mai'r tim gorau oedd wedi ennill.\nMae'n gwestiwn diddorol pam bod cymaint ohonom yn mynd. Dwi'n gwybod bod Dulyn yn nes i ni yn y Gogledd na Chaerdydd - ond roedd llawer o bobl o'r De yno hefyd. Ydi o am ein bod yn gweld rhywbeth yr hoffem ei weld yn ein gwlad ein hunain yno - gwlad rydd, hyderus gyda thrigolion sy'n gwybod sut i fwynhau eu hunain.\nEnw'r creadur yn y llun ydi John Lloyd Williams, ac mae'n byw yng Ngaernarfon. Fel y gwelwch mae ganddo grys Cymru del. Neu yn hytrach roedd ganddo un. Yn anffodus, yn fuan wedi i'r llun hwn gael ei gymryd, bu'n ddigon gwirion i'w ffeirio am grys t rhad Leinster. Yn waeth na dim, rhodd gan ei wraig, Delyth, iddo oedd y crys. Roedd y creadur ofn mynd adref. Beth bynnag, i godi ei galon, 'dwi wedi postio'r llun olaf i'w gymryd ohono yn ei grys.\nY Byd yn ol Winston - yn ei eiriau ei hun.\nAr ol gollwng nwy gwenwinig ar sifiliaid Iracaidd ym 1919:\nBarn ynglyn a Gandhi:\nAc India'n gyffredinol:\na godless land of snobs and bores.\nHawliau pobl frodorol:\nWe must rally against a poisoned Russia, an infected Russia of armed hordes not only smiting with bayonet and cannon, but accompanied and preceded by swarms of typhus-bearing vermin.\nThe choice was clearly open: crush them with vain and unstinted force, or try to give them what they want. These were the only alternatives and most people were unprepared for either. Here indeed was the Irish spectre - horrid and inexorcisable.\nCymryd gofal o bobl sydd ag afiechyd meddwl:\nBarn am Hitler:\nOne may dislike Hitler's system and yet admire his patriotic achievement. If our country were defeated, I hope we should find a champion as admirable to restore our courage and lead us back to our place among the nations.\nWrth lywodraeth wedi ei halltudio Gwlad Pwyl:\nThis movement among the Jews is not new. From the days of Spartacus-Weishaupt to those of Karl Marx, and down to Trotsky (Russia), Bela Kun (Hungary), Rosa Luxembourg (Germany), and Emma Goldman (United States)... this worldwide conspiracy for the overthrow of civilisation and for the reconstitution of society on the basis of arrested development, of envious malevolence, and impossible equality, has been steadily growing. It has been the mainspring of every subversive movement during the 19th century; and now at last this band of extraordinary personalities from the underworld of the great cities of Europe and America have gripped the Russian people by the hair of their heads and have become practically the undisputed masters of that enormous empire.\nTrafod ffawd gwledydd pobl eraill efo Stalin:\nO, ac Islam wrth gwrs:\nTybed ynglyn a beth yn union oedd o a Hitler yn anghytuno ynglyn a nhw?


Floyd, Virginia - Wicipedia\n760 ±1 metr\n36.9122°N 80.3183°W, 36.91124°N 80.32005°W\nTref yn Floyd County, yn nhalaith Virginia, Unol Daleithiau America yw Floyd, Virginia.\nMae ganddi arwynebedd o 1.183955 cilometr sgwâr ac ar ei huchaf mae'n 760 metr yn uwch na lefel y môr. Yn ôl cyfrifiad y wlad, poblogaeth y dref yw: 432; mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Floyd, Virginia\nCeir nifer o bobl nodedig a anwyd yn Floyd, gan gynnwys:\nathro Floyd, Virginia 1850 1929\nDon Williams chwaraewr pêl fas Floyd, Virginia 1931 2011\nDarian Grubb peiriannydd Floyd, Virginia 1975\nWedi dod o "https://cy.wikipedia.org/w/index.php?title=Floyd,_Virginia&oldid=10121029"\nTrefi Floyd County\nTrefi Floyd County, Virginia\nNewidiwyd y dudalen hon ddiwethaf ar 12 Ebrill 2020, am 10:05.


'Prisiau gwestai rygbi i effeithio enw da Caerdydd' - BBC Cymru Fyw\n'Prisiau gwestai rygbi i effeithio enw da Caerdydd'\nFfynhonnell y llun, Michael Steele\nDisgrifiad o’r llun, Mae nifer o westai o fewn tafliad carreg i Stadiwm y Mileniwm, ond fe wnaeth nifer ohonynt werthu llofftydd fisoedd cyn Cwpan y Byd\nMae ymgynghorydd twristiaeth wedi rhybuddio y gall Caerdydd golli ei enw da fel lleoliad ar gyfer digwyddiadau mawr yn y byd chwaraeon, ar ôl iddi ddod i'r amlwg bod rhai gwestai wedi codi eu prisiau i chwe gwaith y pris arferol yn ystod Cwpan Rygbi'r Byd.\nDywedodd Jonathan Jones, oedd yn bennaeth Bwrdd Twristiaeth Cymru am ddegawd, y byddai gwestai'n ei chael hi'n anodd denu ymwelwyr yn ôl os ydyn nhw'n manteisio ar ddigwyddiadau chwaraeon i wneud elw mawr.\nCafodd llawer o ystafelloedd yng nghanol Caerdydd eu bwcio hyd at flwyddyn cyn y gemau, sy'n golygu bod ymwelwyr nawr yn gorfod mynd at westai ymhellach allan o'r ddinas - lle mae prisiau wedi cynyddu'n fawr.\nYn ôl Cadeirydd Cymdeithas Gwestywyr Caerdydd mae prisiau gwestai yn gallu newid wrth i'r galw amdanynt newid, fel sy'n digwydd yn y rhan fwyaf o ddinasoedd y DU.\n£997 y noson\nMae tua 8,400 o lofftydd ar gael mewn gwestai a hostelau yng nghanol Caerdydd, ac fe gafodd nifer fawr eu bwcio hyd at flwyddyn cyn Cwpan y Byd.\nI bobl sy'n dal i chwilio am lety, mae'n rhaid edrych ymhellach allan o'r ddinas er mwyn cael lle.\nAr gyffordd 32 yr M4, mae gwesty Village Urban Retreat yn cynnig ystafell ar 12 Medi am £105. Wythnos yn ddiweddarach - pan fydd Iwerddon yn chwarae Canada - £499 yw'r pris.\nYng ngwesty Holiday Inn mae prisiau wedi codi o £97 i ychydig o dan £600 am noson.\nNid gwestai yn unig sy'n ceisio gwneud elw o'r digwyddiad. Mae hysbyseb ar wefan AirBnB yn cynnig tŷ dwy lofft yn ardal y Rhath am £997.\n'Angen cwsmeriaid yn ôl'\nDywedodd Jonathan Jones, sydd bellach yn ymgynghorydd busnes, y gall wneud niwed i Gaerdydd yn yr hir dymor.\n"Petai pob gwesty yng Nghaerdydd yn codi eu prisiau i'r fath raddau, yna gallai wneud niwed difrifol i enw da Caerdydd," meddai.\n"Dwi'n gobeithio eu bod yn cofio eu bod angen i'r cwsmeriaid yma ddod yn ôl, ac nad ydyn nhw'n gweld yr un cyfle yma i wneud llawer o arian, dros gyfnod byr iawn."\nWrth ymateb, dywedodd Cadeirydd Cymdeithas Gwestywyr Caerdydd, Richard Platts, bod prisiau gwestai yn gallu mynd i fyny ac i lawr yn ôl y galw - fel y mae yn y rhan fwyaf o ddinasoedd y DU.\nMae un gwesty wedi cyfaddef codi prisiau, ond dim ond o ddigon i dalu costau ychwanegol.\nDywedodd Rheolwr Cyffredinol gwesty Jolyons, Carl Davies: "Mae'n rhaid i ni ymestyn ein horiau gwasanaeth - a chael mwy o staff i mewn.\n"Dydyn ni ond yn codi £60 yn ychwanegol i'r pris arferol - gan ein bod ni eisiau i bobl ddod yn ôl."


Cyfradd cyfnewid Ewro (EUR) I Cordoba Nicaragua (NIO) byw ar farchnad cyfnewid Forex\nCyfraddau cyfnewid FOREX updated: 09/12/2019 02:26\nEwro - Cordoba Nicaragua pris ar hyn o bryd ar y farchnad cyfnewid Forex yn 09 Rhagfyr 2019\n02:26:10 (Diweddariad cyfradd forex mewn 59 eiliad)\n1 EUR = 37.43 NIO\nCyfnewid Forex ar gyfer 1 Ewro mae angen i chi dalu 37.43 Cordoba Nicaragua. Diweddariad cyfradd cyfnewid bob 30 eiliad. Cyfradd cyfnewid ar-lein gyda newid cyson o'r gyfnewidfa Forex. Newid cyfradd cyfnewid amser cyflym.\nSiart masnachu Forex Cordoba Nicaragua i Ewro fyw 09 Rhagfyr 2019\nSiart masnachu Forex Ewro I Cordoba Nicaragua yn byw, 09 Rhagfyr 2019\nDefnyddiwch siart cyfradd cyfnewid o Ewro i Cordoba Nicaragua ar 09 Rhagfyr 2019. Mae'r siart uchod yn rhyngwyneb gweledol o Ewro i Cordoba Nicaragua. Dewiswch bwynt ar y siart i ddarganfod yr union gyfradd gyfnewid am yr amser iawn. Mae graff y Ewro i'r Cordoba Nicaragua yn newid yn awtomatig bob 30 eiliad.\nTrosi Ewro I Cordoba Nicaragua Ewro I Cordoba Nicaragua Cyfradd cyfnewid Ewro I Cordoba Nicaragua Hanes y gyfradd gyfnewid\nMasnachu ar-lein Ewro (EUR) i Cordoba Nicaragua ar hyn o bryd\nGellir gwylio newidiadau yn y Ewro i'r Cordoba Nicaragua bob munud. Twf y Ewro (EUR) i Cordoba Nicaragua ar y funud hon yw - 0.01 NIO. Mae'r tabl yn dangos y cyfraddau Ewro i Cordoba Nicaragua bob munud. Mae gennym dabl o werthoedd ar gyfer y 10 munud olaf i'w gweld yn hawdd.\n37.43 37.42 37.42 37.41 37.41 37.42 37.38 37.38 37.38 37.38\nMasnachu ar-lein Ewro (EUR) i Cordoba Nicaragua masnachu olaf awr\nCyfradd cyfnewid yr awr ar ein gwefan. newid awr yn y Ewro i'r Cordoba Nicaragua - 0.02 NIO. Mae'r wefan yn dangos tabl ar gyfer postio 10 awr o'r Ewro i'r Cordoba Nicaragua am bob awr. Mae'n gyfleus cymharu newidiadau yn y gyfradd gyfnewid bob awr.\nMasnachu ar-lein Ewro (EUR) i Cordoba Nicaragua tuedd heddiw 09 Rhagfyr 2019


Powys - Hysbysiad Preifatrwydd ar gyfer Trethi Annomestig Cenedlaethol\nHysbysiad Preifatrwydd ar gyfer Trethi Annomestig Cenedlaethol\nFel rheolydd data, mae Cyngor Sir Powys yn casglu eich data personol er mwyn bilio, casglu ac adfer Trethi Busnes. Byddwn dim ond yn casglu'r data personol sydd ei angen arnom i ddarparu'r gwasanaethau hyn i chi ac i brosesu eich data yn deg ac yn gyfreithlon.\nFel rhan o'r broses i benderfynu ar atebolrwydd i dalu Trethi Busnes a'r disgowntiau a'r eithriadau cysylltiedig, bydd Cyngor Sir Powys yn casglu data personol amdanoch chi.\nManylion amdanoch chi a'ch partner, megis eich cyfeiriad, dyddiadau meddiannu a ddim meddiannu a manylion banc.\nCaniatâd - Wrth lenwi ac arwyddo ffurflenni i'r gwasanaeth o fewn yr hysbysiad preifatrwydd hwn, rydych yn rhoi eich caniatâd. Gallwch dynnu eich caniatâd yn ôl unrhyw bryd trwy roi gwybod i ni. Nid yw'n bosibl tynnu eich caniatâd yn ôl mewn achosion o atal troseddau.


Cael agor tu mewn ond rhybudd am brinder staff - BBC Cymru Fyw\nimage captionBydd chwech o bobl o chwe aelwyd wahanol yn gallu cwrdd y tu mewn i dafarn o ddydd Llun ymlaen\nBydd gan hyd at chwech o bobl o chwe aelwyd wahanol yng Nghymru hawl i gyfarfod dan do mewn caffis, tai bwyta a thafarndai o ddydd Llun ymlaen wrth i Gymru symud i lefel rhybudd dau.\nYn ogystal bydd sinemâu, orielau ac amgueddfeydd yn cael agor - tebyg i'r hyn ddigwyddodd yr haf diwethaf ond y tro hwn mae mwyafrif o oedolion Cymru wedi cael eu brechu.\nMae hi bellach yn bosib teithio i rai gwledydd tramor er nad yw Llywodraeth Cymru yn annog hynny.\nWedi tri chyfnod clo a chynllun brechu mae nifer yr achosion o Covid yng Nghymru wedi gostwng yn sylweddol.\nDdydd Sul cyhoeddwyd bod dwy filiwn o bobl wedi cael y dos cyntaf o'r brechlyn.\nPrinder staff dybryd\nOnd wrth i'r diwydiant lletygarwch ailagor y tu mewn am y tro cyntaf ers cyn y Nadolig mae yna rybudd bod prinder staff.\nDywed un cwmni recriwtio blaenllaw fod y sector yn wynebu argyfwng.\n"Dwi'm wedi gweld dim byd tebyg yn ystod y 35 mlynedd dwi wedi bod yn y diwydiant," medd Simon James o asiantaeth recriwtio Atlantic.\nimage copyrightWalnut Tree\nimage captionMae bwyty'r Walnut Tree ger Y Fenni, sydd wedi ennill sawl seren Michelin, yn ceisio dod o hyd i brif gogydd\nMae Shaun Hill o fwyty'r Walnut Tree yn Y Fenni wedi troi at y cyfryngau cymdeithasol i chwilio am brif gogydd.\nFydd bwyty Sbaenaidd yr Asador ynghanol Caerdydd ddim yn agor am nad ydynt yn gallu cael digon o staff.\nDywed y cyfarwyddwr, Natalie Isaac, bod hi'n sefyllfa "echrydus" a dywed yr asiantaeth recriwtio ei bod hi'n hynod o anodd dod o hyd i gogyddion er bod cyflog o dros £40,000 ar gael yn ardal Caerdydd.\nMae Gwesty'r Imperial yn Llandudno fel arfer yn cyflogi cant o bobl ond dim ond 65 o staff a fydd ganddynt pan yn agor ddydd Llun.\nDywed y corff sy'n cynrychioli busnesau, UKHospitality Cymru, bod yr argyfwng yn bygwth adferiad economaidd Cymru.\nYchwanega Simon James o Atlantic bod pobl ddi-waith ofn cymryd swydd yn y diwydiant rhag ofn iddynt golli'r swydd eto ac yna byddai rhaid disgwyl yn hwy am fudd-dal.\nDywedodd hefyd bod rhai cogyddion profiadol wedi cael swyddi gwahanol yn ystod y cyfnodau clo ac wedi penderfynu aros am fod yr amodau yn cynnig gwell ffordd o fyw.\nYchwanegodd fod Brexit yn broblem arall wrth i'r sector lletygarwch ddibynnu'n drwm, yn draddodiadol, ar staff o wledydd Ewrop.\nDywed Adrian Emmett, perchennog tafarn y Lion yn Nhreorci: "Mae'r cwsmeriaid yn edrych ymlaen, mae'r staff yn edrych ymlaen... mae wedi bod yn amser hir ry'n ni wedi bod ar gau.\n"Ni'n gallu agor tu fas, ni wedi gweithio'n galed gyda'n beer gardens a'n shelters, ond dyw e ddim yr un peth â bod tu fewn.\nimage captionDywed Adrian Emmett, tafarnwr yn Nhreorci, ei fod wedi buddsoddi llawer mewn technoleg\n"Ni wedi gwneud llawer o waith tu fewn a tu fas. Rydyn ni wedi buddsoddi yn ein technoleg - heb y dechnoleg fydden ni methu gwneud yr hyn ry'n ni yn ei wneud nawr - yr apps ry'n ni'n ei cael 'order at the table app' y 'booking system'. Ond y peth mwyaf yw'r staff, chi gorfod cael y tîm iawn - ry'n ni wedi buddsoddi yn ein tîm hefyd.\n"Mae'r support ry'n ni wedi'i gael o'r llywodraeth wedi bod yn dda rili, heb hwnna falle bydde lot o fusnesau ddim yma nawr. Ond ni gorfod edrych ymlaen nawr a chadw'r VAT ar 5 y cant, edrych ar business rates ar y stryd fawr ... ni gorfod neud mwy."\nDywed Jamie Bevan, perchennog Caffi Soar, Merthyr Tudful ei fod e hefyd yn llawn cyffro.\n"Ryn ni'n gyffrous iawn a dweud y gwir," meddai, "ac mae'r cwsmeriaid yn edrych ymlaen at ddod mas eto a gweld eu ffrindiau a chymdeithasu... cael coffi ac yn y blaen. A jyst gobeithio nawr y gallen ni fwrw ymlaen ac ailadeiladu rhyw fath o fusnes a bywyd cymunedol, cymdeithasol.\nimage captionBydd angen mwy o gefnogaeth, medd Jamie Bevan o Gaffi Soar ym Merthyr\n"Fydd pethe ddim yn mynd yn ôl i normal yn syth, a be dwi yn poeni amdano nawr yw bydd y gefnogaeth ariannol ry'n ni wedi'i weld o du'r llywodraeth yng Nghaerdydd yn sychu fyny nawr.\n"Hoffwn ni bwysleisio bod angen cefnogaeth arnon ni. Ry'n ni wedi colli hanner y busnes fan hyn yng Nghaffi Soar - ry'n ni wedi colli gweithgareddau'r theatr, y cynadleddau, y buffets, y te a'r coffi i gyfarfodydd mawr.. dyw hwnna ddim yn mynd i ddod yn ôl yn syth dros y flwyddyn nesa, felly mae gwir angen i lywodraeth Cymru barhau i feddwl am sut maen nhw'n mynd i gefnogi busnesau lleol trwy'r cyfnod o ailddatblygu ac ail sefydlu."\nimage captionBydd gwesty newydd yr Hilton Garden Inn ar safle Adventure Parc Snowdonia yn agor ddydd Mawrth medd y rheolwr Andy Ainscough\nDydd Mawrth bydd safle Adventure Parc Snowdonia yn Nolgarrog, Dyffryn Conwy, yn ailagor.\nMae'r atyniad wedi bod ar gau ers mis Mawrth 2020, ac wrth ailagor fe fyddan nhw hefyd yn agor gwesty newydd - yr Hilton Garden Inn - ar y safle, yn dilyn buddsoddiad o £20m yn adnoddau'r parc.\n"'Dan ni wastad wedi gwneud yn iawn gyda teithwyr undydd a phobl sy'n awyddus i aros mewn pods glampio, ond dydy hynny ddim i bawb," meddai'r rheolwr gyfarwyddwr Andy Ainscough.\n"Efo'r gwesty rŵan, mi ydan ni'n fwy na lle i aros un noson - gobeithio bydd pobl yn aros am dair, pedair, pum noson."\nOnd mae'n cydnabod bod y flwyddyn a fu wedi bod yn galed.\n"Yn anffodus fe gollon ni lot o staff a 'dan ni'n ailadeiladu rŵan i ailagor y parc antur a'r Hilton Garden Inn gyda bang 'fory. Mae niferoedd yr archebiadau'n gryf ac mae 'na lot o ddiddordeb, nid yn unig yng ngogledd Cymru'n gyffredinol ond yn y parc a'r atyniadau lleol eraill, felly mae'n bositif iawn."\nWrth i lacio pellach ddigwydd dywed y Prif Weinidog, Mark Drakeford, y bydd Llywodraeth Cymru yn cadw llygad manwl ar y sefyllfa.\nRoedd gweinidogion wedi ystyried llacio'r cyfyngiadau ymhellach ond maent wedi penderfynu peidio oherwydd pryderon am amrywiolyn newydd o India.\nEr y bydd hawl i deithio dramor o 17 Mai, bydd "camau diogelu" ychwanegol i bobl sy'n dychwelyd o rai gwledydd er mwyn atal yr haint rhag lledaenu eto.\nO ddydd Llun bydd Cymru'n defnyddio system oleuadau traffig fel yn Lloegr a'r Alban.\nMae'n golygu y bydd modd teithio i rai gwledydd heb orfod hunan-ynysu pan yn cyrraedd adref ond mae'r prif weinidog wedi dweud ei bod yn well osgoi teithio os nad oes rhaid gan y gallai teithwyr fod yn cario'r haint.\nimage captionMae sinemâu, orielau ac amgueddfeydd yn ailagor ddydd Llun\nBeth sy'n digwydd ar 17 Mai?\nAgor lletygarwch dan do i chwe pherson o chwe aelwyd;\nAgor pob llety gwyliau;\nSinemâu, theatrau a lleoliadau adloniant eraill yn cael agor;\nAtyniadau dan do fel amgueddfeydd ac orielau yn cael agor;\nHyd at 30 mewn digwyddiadau wedi eu trefnu dan do, a 50 y tu allan.\nMae Llywodraeth Cymru yn pwysleisio ei bod yn bwysig glynu at y rheolau o hyd ac yn rhybuddio nad yw'r pandemig ar ben.


Astudiaeth Achos 19, Llywodraethwyr Cymru\nAstudiaeth Achos 19\nMae’r pennaeth wedi adolygu’r strwythur staffio yn ddiweddar ac mae’r cynnig yn cael ei drafod yng nghyfarfod nesaf y corff llywodraethu, ac fe fydd pleidlais yn cael ei gynnal. Yn y cynnig mae penodiadau i’w gwneud yn yr ysgol, yn ychwanegol at y Tîm Rheoli Ysgol cyfredol, ar gyfer y swyddi canlynol ac fe fydd yn cynnwys dyrchafiad mewnol yn yr ysgol:\nPennaeth yr Adran Mathemateg\nMae Llywodraethwr A yn un o’r penaethiaid cynorthwyol cyfredol ac yn eistedd ar y corff llywodraethu fel rhiant lywodraethwr, ac wedi dweud na fyddant yn gwneud cais am y swyddi pennaeth dirprwy.\nMae Llywodraethwr B yn un o’r dirprwy benaethiaid ac yn eistedd ar y corff llywodraethu fel rhiant lywodraethwr.\nMae Llywodraethwr C yn eistedd ar y corff llywodraethu fel athro lywodraethwr.\nMae Llywodraethwr D yn bartner i aelod staff yn yr ysgol.\nPwy fyddai angen gwneud y canlynol a pham?\nDatgan gwrthdaro buddiannau a thynnu allan o’r drafodaeth a’r pleidleisio?\nDatgan gwrthdaro buddiannau a pheidio â pleidleisio yn dilyn y trafodaethau?\nDatgan gwrthdaro buddiannau a pheidio â chymryd rhan yn y broses benodi?\nNid oes gwrthdaro buddiannau o ran y drafodaeth ar y strwythur staffio arfaethedig. Ond ni fyddai’n gallu cymryd rhan yn y broses benodi os yw’n adnabod un o’r ymgeiswyr.\nGall fod gwrthdaro buddiannau gan y gall y llywodraethwr yma wneud cais am un o’r swyddi arfaethedig neu fod ar ei ennill pe bai ymeisydd mewnol yn cael ei benodi. Fe fydd angen iddyn nhw dynnu allan o drafodaethau, pleidleisio a’r broses benodi.\nGall fod gwrthdaro buddiannau yma os mae’r partner yn gymwys i wneud cais am unrhyw un o’r swyddi, neu gallai elwa pe bai ymgeiswyr mewnol yn gwneud cais ac yn cael eu penodi.\nEfallai y bydd gwrthdaro yma os priod yn gymwys i wneud cais am unrhyw un o’r swyddi, neu a allai gael budd o ymgeiswyr mewnol sy’n gwneud cais ac yn cael eu penodi.\nDyfyniadau – Rheoliadau Llywodraethu Ysgolion a Gynhelir (Cymru) 2005\nCyfyngiadau ar bersonau rhag cymryd rhan mewn trafodion\n2. Yn ddarostyngedig i baragraff (4)—\n– (a) pan fo gwrthdaro posibl mewn perthynas ag unrhyw fater rhwng buddiannau person perthnasol a buddiannau’r corff llywodraethu;\n– (a) pan fo angen gwrandawiad teg a phan fo unrhyw amheuaeth resymol am allu person perthnasol i weithredu’n ddiduedd mewn perthynas ag unrhyw fater; neu\n– © pan fo i berson perthnasol fuddiant ariannol mewn unrhyw fater;\nrhaid i’r person hwnnw, os yw’n bresennol mewn cyfarfod o’r ysgol lle mae’r mater yn cael ei ystyried, ddatgelu’r buddiant sydd iddo, mynd allan o’r cyfarfod a pheidio â phleidleisio ar y mater dan sylw.\n5. Os oes unrhyw anghydfod ynghylch a yw’n ofynnol i berson perthnasol yn rhinwedd y rheoliad hwn, neu Atodlen 7, fynd allan o gyfarfod o’r ysgol a pheidio â phleidleisio, bydd y llywodraethwyr eraill sy’n bresennol yn y cyfarfod yn penderfynu ynghylch y mater hwnnw.\nATODLEN 7 (rheol 2)\n2. At ddibenion rheoliad 63(2) ni chaiff person perthnasol ei drin fel petai iddo fuddiant ariannol mewn unrhyw fater—\n– (a) ar yr amod nad yw ei fuddiant yn y mater yn fwy na buddiant cyffredinol y rhai hynny y telir iddynt am weithio yn yr ysgol;\n– (b) yn unig oherwydd iddo gael ei enwebu neu ei benodi i’r swydd gan unrhyw gorff cyhoeddus, neu ei fod yn aelod o gorff o’r fath, neu’n cael ei gyflogi gan gorff o’r fath; neu\n– © yn unig oherwydd ei fod yn aelod o gorfforaeth neu gorff arall os nad oes iddo unrhyw fuddiant ariannol mewn unrhyw warantau o eiddo’r gorfforaeth honno neu gorff arall.


Mae Conwy a Sir Ddinbych yn cynnig amryw o safleoedd hanesyddol pwysig, yn lleol, yn genedlaethol ac yn rhyngwladol ac mae’r ddau yn cynnal llu o wyliau a digwyddiadau diwylliannol. Mae’r rhain yn cyfrannu at les diwylliannol yr ardal. Mae twristiaeth yn cynnig y cyfle i’r ddwy ardal awdurdod lleol hyrwyddo eu hasedau diwylliannol ac yn gwneud cyfraniad sylweddol i les economaidd.\nMae addysg yn ffactor allweddol wrth alluogi datblygu diwylliant bywiog. Mae gan ein hysgolion a cholegau rôl allweddol i’w chwarae gan ddangos celfyddydau a llenyddiaeth i ddysgwyr, gan gynnwys traddodiadau cenedlaethol a lleol yn Gymraeg a Saesneg. Mae gan ein strwythurau addysgol rôl arbennig wrth ddiogelu a hyrwyddo’r Gymraeg fel cyfrwng mynegiant ar draws meysydd pwnc ac mewn bywyd masnachol a chymunedol.\nMae Cyfrifiad 2011 yn amcangyfrif bod 30,600 yng Nghonwy, a 22,236 yn Sir Ddinbych, o unigolion 3 oed neu drosodd yn gallu siarad Cymraeg. Mae hyn yn gyfran sylweddol o’n poblogaethau (27.4% a 24.6% yn y drefn honno) felly mae’n bwysig bod ein gwasanaethau yn cael eu cynnig drwy gyfrwng y Gymraeg.\nMae Arolwg Cenedlaethol Cymru, arolwg eang o oedolion yng Nghymru, yn ein caniatáu i fonitro hyfywedd y Gymraeg yn flynyddol. Yn 2017/18, nododd 25% o bobl yng Nghonwy a 29% o bobl (16+) yn Sir Ddinbych eu bod yn gallu siarad Cymraeg. Nododd 17% yng Nghonwy a 13% yn Sir Ddinbych eu bod yn rhugl yn y Gymraeg. Mae defnydd dyddiol yr iaith yn bryder sylweddol: 17% o’r holl bobl yn ei defnyddio’n ddyddiol yng Nghonwy ac 14% yn Sir Ddinbych.\nMae cyfathrebu da yn hanfodol i iechyd da, yn enwedig rhwng defnyddwyr gwasanaeth a gweithwyr iechyd proffesiynol, sy’n golygu bod hyrwyddo’r iaith Gymraeg yn allweddol bwysig; yn enwedig, fel rydym wedi tynnu sylw ato, mewn cleifion dementia sydd ond yn gallu deall neu gyfathrebu yn eu hiaith gyntaf wrth i’w salwch ddatblygu.\nMae ymchwil ar lefel Cymru yn awgrymu bod y defnydd o’r Gymraeg yn dirywio yn y tymor hir. Mae angen rhagor o waith i ddatblygu ein dealltwriaeth o’r tueddiadau lleol ymhellach. Yr hyn sy’n amlwg, yw bod defnydd cyfyngedig o’r Gymraeg yn ystod bywyd dyddiol – sef dangosydd cryfaf hyfywedd yr iaith- yn bryder sylweddol.\nMae’r ddwy sir mewn lle da i fanteisio ar gyfleoedd twristiaeth sy’n gysylltiedig â threftadaeth i ddenu twristiaid domestig a rhyngwladol. Mae’r ffrwd refeniw hon yn hanfodol gan fod costau cynnal a chadw ein safleoedd hanesyddol, gan gynnwys safleoedd treftadaeth y byd, yn debygol o gynyddu.\nGallai’r sector crefftau fod yn gyfle ar gyfer twf. Mae cynnydd mewn diddordeb ar draws y DU mewn siopa’n lleol ac yn foesegol, ac mae mwy a mwy o bobl eisiau cynnyrch a wnaed â llaw gan wneuthurwyr medrus.\nDiwylliant sy’n ffynnu\nHybu’r iaith Gymraeg\nBeth yw barn y gymuned ynglŷn â’r gwasanaethau cyhoeddus


Mae Mactracker, hefyd yn derbyn diweddariad heddiw gan ychwanegu'r AirPods ymhlith newyddbethau eraill | Rwy'n dod o mac\nMae Mactracker, hefyd yn derbyn diweddariad heddiw gan ychwanegu'r AirPods ymhlith newyddbethau eraill\nMae'r prynhawn yma yn bod yn gynhyrchiol ar gyfer diweddariadau, a hynny ychydig yn ôl cawsom y fersiwn newydd ar gyfer y rhaglen hefyd lle gallwn ddod o hyd i bob un o gynhyrchion, systemau gweithredu ac eraill Apple, Mactracker. Y tro hwn mae'r cais yn cyrraedd fersiwn 7.6.4 ac ynddo rydym yn dod o hyd yn ychwanegol at yr Apple AirPods newydd y gofynnwyd amdanynt, cyfres o newidiadau a gwelliannau ym mherfformiad y cymhwysiad yn ogystal â'r ateb i rai chwilod bach o'r fersiwn flaenorol.\nNid yw'r rhestr gyda'r newidiadau ychwanegol yn rhy hir, ond rydym yn hoffi gwybod y nodweddion newydd y mae'r cais hwn yn eu rhoi ar waith, sydd yn hanfodol i lawer ohonom i ddod o hyd i unrhyw gynnyrch Apple, dyddiad rhyddhau, pris cychwyn a holl wybodaeth eich holl ddyfeisiau. Yn ogystal, mae'n cael ei ddiweddaru'n gyson i ychwanegu'r cynhyrchion newydd sy'n cael eu lansio neu'r fersiynau newydd o'r gwahanol systemau gweithredu, fel yr achos hwn. Yn ogystal, ychwanegir yr ychwanegiadau diweddaraf at restr hen a darfodedig Apple yn y fersiwn newydd hon.\nMae'r cymhwysiad yn hollol rhad ac am ddim i bob defnyddiwr Mac, er ei bod yn wir nad yw'n gymhwysiad hanfodol i'r mwyafrif o ddefnyddwyr Apple, gall fod yn ddefnyddiol ar achlysuron penodol neu i wybod manylion unrhyw dîm o'r dynion Cupertino mewn unrhyw foment. Y gwir yw ein bod wedi bod yn ei argymell ers amser maith ac mae'n ymddangos i ni y gwyddoniadur gorau ar gyfer cyfrifiaduron Apple.\nMactrackerrhad ac am ddim\nLlwybr llawn i'r erthygl: Rwy'n dod o mac » Rhaglenni Mac » Mac App Store » Mae Mactracker, hefyd yn derbyn diweddariad heddiw gan ychwanegu'r AirPods ymhlith newyddbethau eraill\nDewch â chyffyrddiad o lawenydd i'ch Macbook Pro 2016 newydd gyda neu heb Touch Bar\nMwynhewch eich Apple Watch gyda'r cysyniad strap Nike +


Sgwrsio Pinhais. Sgwrsio am ddim gyda dieithryn ar hap yn syth o Pinhais.\nCroeso i Chatroulette PinhaisCyswllt i berson aleatory unrhyw le yn y byd. Gyda Chatroulette Pinhais gallwch ddewis rhwng yr opsiynau canlynol:- Sgwrs am ddim gyda phob math o bobl o Pinhais. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Pinhais:


Lyncs yn parhau ar ffo – Golwg360\nLyncs yn parhau ar ffo\n31 Hydref 2017 am 10:55\nCafodd Lillith, lyncs Borth, ei saethu’n farw\nLlun: Heddlu Dyfed Powys\nMae lyncs sydd wedi dianc o sw yng ngogledd Ceredigion bron i wythnos yn ôl yn parhau ar goll.\nMi gafodd y lyncs, sydd wedi’i henwi yn Lilleth, ei gweld neithiwr, ond nid yw’r awdurdodau wedi llwyddo i’w dal hyd yn hyn.\nMae sw Animalarium Borth wedi cyhoeddi y byddan nhw ynghau heddiw wrth i’r holl staff gynorthwyo â’r chwilio.\nDros y dyddiau diwethaf mae staff y sw wedi gosod trapiau abwyd i’w denu yn ôl, ac mi gafodd ei gweld ar un o fryniau Borth neithiwr.\nMae lle i gredu iddi ddiflannu’n wreiddiol rhwng Hydref 24 a Hydref 29 ac mae pobol wedi beirniadu’r sw am gymryd pum diwrnod i adrodd am ei diflaniad.\nOnd mewn neges ar wefan gymdeithasol Facebook mae cynrychiolydd ar ran Animalarium Borth yn esbonio fod cartref y lyncs yn y sw yn “hen ac wedi’i ddylunio’n wael” a’u bod yn y broses o adeiladu un “mwy a modern.”\nMae’n esbonio fod mannau tywyll yn y ddalfa nad oes posib eu gweld heb gynnal archwiliad llawn ac mae’n debyg i’r lyncs ymladd ag un o’r cathod eraill yr wythnos diwethaf a’u bod yn credu iddi anafu ei hun.\n“Dros y dyddiau diwethaf ni ddaeth allan am ei bwyd ac roedd y staff yn meddwl ei bod wedi’u hanafu,” meddai’r cynrychiolydd.\nErbyn dydd Sul aethon nhw mewn i wneud ymchwiliad llawn a chael “sioc nad oedd hi yno o gwbl gan hysbysu’r awdurdodau yn syth.”\nMae Heddlu Dyfed Powys wedi rhybuddio pobol i fod yn wyliadwrus ac i gysylltu â’r heddlu ar 101 os ydyn nhw’n ei gweld, neu ffonio 999 os ydy’r gath wyllt yn ymosod ar anifail arall.


Agenda for Pwyllgor Safonau on Dydd Llun, 14eg Medi, 2020, 10.00 yb\nPwyllgor Safonau - Dydd Llun, 14eg Medi, 2020 10.00 yb\nBlaenddalen Agenda PDF 347 KB\nNodyn: Virtual Meeting. Members of the public can view the meeting live via the Authority's website. If you require Welsh to English simultaneous translation during the meeting please telephone +44 330 336 4321 Passcode: 76531459# . (For call charges contact your service provider)\n6 - Penderfyniad y Panel Dyfarnu\nGwasanaethodd ar Awdurdod Parc Cenedlaethol Bannau Brycheiniog gyda'r Cynghorydd Roderick a Ms Doel am gyfnod, ond nid oes ganddi berthynas bersonol agos â nhw. (Noder - barnodd y Swyddog Monitro nad oedd y datganiad yn fuddiant personol).\nY Cynghorydd R. James\nMae'r Cynghorydd Shotton yn adnabod y Cynghorydd James yn bersonol. Datganodd fuddiant rhagfarnol a phersonol.\nLOFNODI YN GOFNOD CYWIR COFNODION CYFARFODYDD Y PWYLLGOR A GYNHALIWYD AR 14EG CHWEFROR, 2020. PDF 97 KB\nPENDERFYNWYD llofnodi bod cofnodion cyfarfod y Pwyllgor Safonau a gynhaliwyd ar 14 Chwefror, 2020 yn gywir.\nCAIS AM OLLYNGIAD GAN Y CYNGHORYDD DOROTHY JONES. PDF 105 KB\nCais , eitem 4. PDF 121 KB\nBu'r Pwyllgor yn ystyried cais a gyflwynwyd gan y Cynghorydd Sir Dorothy Jones am ollyngiad o dan ddarpariaethau Rheoliadau Pwyllgorau Safonau (Caniatáu Gollyngiadau) (Cymru) i siarad a phleidleisio ar faterion yn ymwneud â darparu cludiant o'r cartref i'r ysgol yn Sir Gaerfyrddin, yn enwedig gweithrediadau'r Panel Ymgynghorol Adolygu Cludiant i'r Ysgol a sefydlwyd gan y Bwrdd Gweithredol i ymchwilio i'r mater hwn yr oedd y Cynghorydd Jones wedi'i phenodi i wasanaethu arno.\nDywedwyd bod y cais am ollyngiad wedi'i wneud oherwydd bod gan y Cynghorydd Jones fuddiant personol yn y mater hwn yn rhinwedd paragraff 10(2)(b)(i) o Gôd Ymddygiad yr Aelodau gan ei bod yn rhiant i blant oed ysgol sy'n byw yn y Sir.\nRoedd buddiant y Cynghorydd Jones hefyd yn rhagfarnol petai aelod o'r cyhoedd, o wybod yr holl ffeithiau, yn ystyried yn rhesymol fod y buddiant hwnnw mor arwyddocaol fel y byddai'n debygol o amharu ar farn y Cynghorydd ynghylch budd y cyhoedd. Gan hynny, roedd y Cynghorydd Jones wedi gofyn am ollyngiad o dan Reoliadau 2 (d) a (f) o Reoliadau Pwyllgorau Safonau (Caniatáu Gollyngiadau) (Cymru) 2001.\nNododd y Pwyllgor fod gollyngiad wedi'i roi i'r Cynghorydd Jones mewn perthynas â'r buddiant hwn ar 14 Chwefror 2020 ond nid oedd wedi cael y cyfle i wneud defnydd ohono eto.\nPENDERFYNWYD YN UNFRYDOL ganiatáu gollyngiad o dan Reoliadau 2 (d) a (f) o Reoliadau Pwyllgorau Safonau (Caniatáu Gollyngiadau) (Cymru) 2001 i'r Cynghorydd Dorothy Jones SIARAD A PHLEIDLEISIO ar unrhyw fater y Cyngor sy'n ymwneud â chludiant o'r cartref i'r ysgol yn Sir Gaerfyrddin a bod y gollyngiad yn ddilys tan ddiwedd ei chyfnod yn y swydd.\nCAIS AM OLLYNGIAD GAN Y CYNGHORYDD KEN LLOYD. PDF 106 KB\nCais , eitem 5. PDF 119 KB\nBu'r Pwyllgor yn ystyried cais a gyflwynwyd gan y Cynghorydd Sir Ken Lloyd am ollyngiad o dan ddarpariaethau Rheoliadau Pwyllgorau Safonau (Caniatáu Gollyngiadau) (Cymru) i siarad a chyflwyno sylwadau ysgrifenedig ar faterion y cyngor yn ymwneud ag Ynni Sir Gâr neu faterion sy’n debygol o gael effaith ar Ynni Sir Gâr, a oedd yn gymdeithas budd cymunedol sy'n gweithredu yn y Sir.\nDywedwyd bod y cais am ollyngiad wedi'i wneud oherwydd bod gan y Cynghorydd Lloyd fuddiant personol yn y mater hwn yn rhinwedd paragraff 10(2)(a) (ix)(bb) ac (ee) a 10(2)(b)(v) o'r Côd Ymddygiad, sef ei fod ef a chysylltiadau personol agos iddo yn aelodau o'r sefydliad hwnnw a'u bod â chyfranddaliadau ynddo.\nRoedd buddiant y Cynghorydd Lloyd hefyd yn rhagfarnol, gan y byddai aelod o'r cyhoedd, o wybod yr holl ffeithiau, yn ystyried yn rhesymol fod y buddiant hwnnw mor arwyddocaol fel ei fod yn debygol o amharu ar farn y Cynghorydd ynghylch budd y cyhoedd.\nRhoddwyd gollyngiad i'r Cynghorydd Lloyd yn flaenorol mewn perthynas â'r buddiant hwn ar 21 Ionawr 2020 a ddefnyddiodd er mwyn siarad yng nghyfarfodydd y Cyngor Llawn ar faterion fel newid yn yr hinsawdd.\nPENDERFYNWYD caniatáu gollyngiad o dan Reoliadau 2 (d) a (f) o Reoliadau Pwyllgorau Safonau (Caniatáu Gollyngiadau) (Cymru) 2001 i'r Cynghorydd Ken Lloyd SIARAD A CHYFLWYNO SYLWADAU YSGRIFENEDIG YN UNIG mewn perthynas â materion cyffredinol yn ymwneud â'r amgylchedd ond nid materion yn ymwneud yn benodol ag Ynni Sir Gâr, a bod y gollyngiad mewn grym tan ddiwedd ei gyfnod presennol yn y swydd.\nPENDERFYNIADAU'R PANEL DYFARNU. PDF 105 KB\nRhybudd Hysbysiad , eitem 6. PDF 131 KB\nAdroddiad Penderfyniad , eitem 6. PDF 333 KB\n1. Roedd Mrs J. James wedi datgan buddiant yn yr eitem hon yn gynharach ond barnodd y Swyddog Monitro wedi hynny nad oedd o fuddiant personol.\n2. Gan fod y Cynghorydd R. James wedi datgan buddiant yn y mater hwn yn gynharach, nid oedd yn bresennol yn y cyfarfod ac felly nid oedd wedi cymryd rhan yn y broses o ystyried y mater a phenderfynu arno.\nBu'r Pwyllgor yn ystyried adroddiad a gyhoeddwyd yn ddiweddar gan Banel Dyfarnu Cymru yn manylu ar ei ganfyddiadau yn achosion y Cynghorydd Sir Roderick o Gyngor Sir Powys ac Awdurdod Parc Cenedlaethol Bannau Brycheiniog a'r Cynghorydd Sir Shotton o Gyngor Sir y Fflint.\nCanfuwyd bod y Cynghorydd Roderick wedi methu â dangos ystyriaeth a pharch i Gynghorydd benywaidd a'i fod wedi dwyn anfri ar ei swydd a hefyd ei fod wedi ceisio defnyddio ei swydd yn amhriodol i roi mantais iddo'i hun neu anfantais i un arall. Cafodd y Cynghorydd Roderick ei wahardd o'r ddau awdurdod am 4 mis.\nCanfuwyd bod y Cynghorydd Shotton wedi defnyddio ei swydd yn amhriodol i roi mantais i berson arall a'i fod wedi dwyn anfri ar ei awdurdod trwy annog yr unigolyn hwnnw (un o weithwyr y cyngor) i ymddwyn yn amhriodol yn ystod oriau swyddfa. Cafodd y Cynghorydd Shotton ei wahardd o'i swydd am 3 mis.\nCOFLYFR CÔD YMDDYGIAD. PDF 103 KB\nCoflyfr Ymddygiad , eitem 7. PDF 142 KB\nBu'r Pwyllgor yn ystyried y rhifyn diweddaraf o ‘Goflyfr Côd Ymddygiad’ Ombwdsmon Gwasanaethau Cyhoeddus Cymru, a gyhoeddwyd ym mis Ionawr 2020, a oedd yn rhoi crynodeb o'r ddau ymchwiliad côd a gynhaliwyd yn ymwneud ag aelodau o Gynghorau Sir a Chynghorau Cymuned. Nid oedd dim o'r achosion yn berthnasol i gynghorwyr o Sir Gaerfyrddin.\nADRODDIAD BLYNYDDOL YR OMBWDSMON. PDF 110 KB\nAdroddiad Blynyddol & Chyfrifon , eitem 8. PDF 6 MB\nBu'r Pwyllgor yn ystyried Adroddiad Blynyddol Ombwdsmon Gwasanaethau Cyhoeddus Cymru ar gyfer 2019/20 a oedd yn cynnwys y Datganiad Cyfrifon ac yn darparu gwybodaeth am achosion o gamweinyddu ac achosion Côd Ymddygiad y deliwyd â nhw gan ei swyddfa yn ystod cyfnod yr adroddiad.\nNododd y Pwyllgor fod y pwyntiau allweddol a godwyd yn yr adroddiad fel a ganlyn:\n- Derbyniwyd cyfanswm o 231 o gwynion yn ymwneud â chôd yn ystod y cyfnod adrodd sy'n ostyngiad o 18% o gymharu â'r flwyddyn flaenorol,\n- Gostyngiad yn nifer yr achosion a gyfeiriwyd at Banel Dyfarnu Cymru o 4 i 1,\n- Gostyngiad yng nghanran y cwynion yn ymwneud â chôd a gaewyd (23.7% yn llai o gymharu â'r flwyddyn flaenorol),\n- Mae'r mwyafrif o gwynion yn ymwneud â chôd yn cael eu cau yn gynnar.\nCyfeiriwyd at fudd hyfforddiant neu hyfforddiant gloywi ac\nnad yw llawer o aelodau Cynghorau Tref a Chymuned yn aml yn manteisio ar gyfleoedd a gynigir iddynt o ran cael hyfforddiant. Gofynnwyd i'r Pwyllgor nodi, oherwydd Covid-19, na roddwyd hyfforddiant eleni a bod deunydd hyfforddiant wedi'i ddosbarthu.


Ydych Chi'n Cymryd Anavar Cyn Neu Ar ôl Bwyd - ONESTU\nby Abby Sutton\t March 1, 2021\nYdych chi Cymerwch Anavar Cyn Neu Ar ôl Fwyd\nYdych chi Cymerwch Anavar cyn neu ar ôl bwyd. Yn union yr hyn sy’n digwydd gyda chi blant? Rydych yn edrych mor rhyfedd. Ydych chi wir yn teimlo eich bod angen rhai dulliau i fod yn fwy hyderus? Yeah, sy’n iawn! rhaid i chi wneud yr adeilad eich corff er mwyn ffurfio i fod yn well. Wel, i sylweddoli bod, rhaid i chi wneud rhywbeth, mwy o bwyntiau. Ymarferion, atchwanegiadau, ac opsiynau maethlon mawr rhai opsiynau i’w wneud. Un o’r atchwanegiadau a fydd o gymorth i chi i gyrraedd eich disgwyliad yma, mae’r Anavar.\nAnavar braidd atodiad mawr sy’n ymwneud â adeiladu’r iach siâp y corff. Yn y wefan hon, rydym yn cadarnhau y cynnyrch a fydd yn sicr o fod yn dda i chi. A dweud y gwir, mae nid yn unig ar gyfer yr eitem ar gyfer bodybuilding eto yn yr un modd ar gyfer gwneud bywyd yn llawer iachach. Os byddwch yn gwybod mwy a mwy am y cynnyrch Anavar fel a gynigir yma, byddwch yn sicrhau eich hun i gaffael ac wedi hynny ei gymryd. Yn sicr ni fydd mor anodd gweld sut y bydd yr eitem yn sicr yn gweithio gyda chi yn profi rhai ymarferion, maeth, er mwyn rhaglen ffitrwydd.\nUn y mae’n rhaid i chi feddwl amdano yw bod Anavar hyn yn un o’r opsiynau i’w gwneud ar gyfer cael bodybuilding gwych. Gallech ddarganfod y dde er mwyn eitem cychwynnol drwy weld ei brif safle. Ble? Isod mae hynny, rydym hefyd yn darparu y ddolen i ymweld â’r safle cynnyrch swyddogol. Efallai nad ydych yn penbleth ar ôl hynny, oherwydd bydd yn eich cynorthwyo i ddeall mwy ynglŷn info eitem yn ogystal â rhestrau.\nMae’r holl atebion sydd ar eich pen eich hun yn awr. Trwy cymryd llawer o cynnyrch hwn, gallwch gael y lles corff a ffurf hawdd. Bydd hyn yn atodiad sicr o fod yn dda i yfed gan ei fod ganddo nifer o fanteision. Wedi’u gwneud o gynhwysion naturiol yn ogystal â ardderchog, byddant yn sicr yn eich cynorthwyo i gaffael y corff ardderchog. Rydyn ni hefyd yn teimlo cymaint o ddiolch ers i chi wedi gweld ein safle. Gallwch fynd hefyd i gyrraedd y brif wefan. Yn naturiol, bydd yn eich helpu i gael y wybodaeth a gwblhawyd yn ogystal â dulliau i brynu’r Anavar.\nAnavar (Oxandrolone) a gynhyrchwyd yn wreiddiol gan weithiwr proffesiynol meddygol Raphael Pappo dan yr enw trademarked Oxandrin, a oedd o fudd labordai Searle. Cynhyrchodd Anavar tua 1964 ar gyfer y therapi o gyflwr iechyd niferus gan gynnwys gwastraffu meinwe cyhyrau. Ar y pwynt hwnnw, steroidau anabolig bron digynsail ar y farchnad, a hefyd roedd yn rhan o sylfaenwyr y cwpl 1af o steroidau deintyddol i gyrraedd y sîn bodybuilding. Yn ddiweddarach, Searle ei brynu gan Pfizer a hefyd anavar i ben.\nPan ddechreuodd yr epidemig AIDS yn y cynnar iawn 80au, roedd yn Anavar a Anadrol (Oxymetholone) a oedd presgripsiynau o ddewis wrth ddelio â màs cyhyr taflu faterion. Pam? Wel, Anavar cynhyrchu enillion heb lawer o fraster heb fawr ddim cadw dŵr, er ei fod hefyd yn rhoi hwb caledwch, mae hyn mewn gwirionedd yn helpu’r rhai sy’n cael y feddyginiaeth hon.\nAnavar mewn gwirionedd dechreuodd i ddal ar amser mawr gyda adeiladwyr corff, athletwyr proffesiynol a chwsmeriaid steroid hamdden pan ‘meinwe cyhyrau Media 2000’ y cyhoeddiad (cyhoeddiad cenedlaethol cychwynnol i siarad yn rhydd am steroidau) ar yr amod Anavar sgôr y mwyaf mewn perthynas â budd cymhareb risg i . Gwnaeth y cylchgrawn y pwynt a ddarperir Anavar manteision rhyfeddol am ei gwenwyndra isel iawn a hefyd y feddyginiaeth ‘ymyl’ annisgwyl oedd y mwyaf dymunol o bob steroidau.\nMae’r fframwaith moleciwlaidd swyddogol Anavar yw 5-alffa-androstan-2-oxa-17 alffa-methyl-17 beta-ol-3-un. Wrth greu fformiwla, syntheseiddio Raphael Pappo y cyffur sy’n deillio ei strwythur moleciwlaidd o dihydrotestosterone. Y gwahaniaeth hanfodol yw bod atom ocsigen yn newid y methylation yn ogystal â 2 carbon yn y sefyllfa 17. Yn y bôn, Oxandrolone oedd i fod i fod yn Dianabol llai serth – hyd yn oed yn fwy anabolig a hefyd yn llawer llai androgenig, a thrwy hynny cael gwared ar lawer o sgîl-effeithiau difrifol. Cyflawnwyd hyn drwy roi yn lle’r ocsigen ar gyfer yr elfennau eraill fel arfer yn bresennol mewn dihydrotestosterone. Via y weithdrefn hon, ffynnodd Pappo wrth ddatblygu steroid sydd wedi un o’r cyfraddau isaf o androgenicity ymhlith steroidau synthetig.\nAnavar ar gael yn hawdd yn unig mewn math llafar; fodd bynnag, mae’n well gan rai dynion i wasgu y tabledi yn ogystal â cydweddu ‘i ag a hylif nad yw’n cael ei cynghori, yn rhannol er mwyn pureness a hefyd y ffaith y bydd yn diraddio mewn sylfaen hylif. Gallai defnyddio broscience o’i gymryd gyda sudd Grawnffrwyth cael rhywfaint o ansawdd o ystyried y gall sudd grawnffrwyth yn gwella canlyniadau niferus feddyginiaethau. Gallai sudd Grawnffrwyth greu problemau gyda P-glycoprotein a anion naturiol cario polypeptidau (OATPs), codi bio-argaeledd llawer o feddyginiaethau. Yn baradocsaidd, mae hyn yn y sudd grawnffrwyth rheswm nad awgrymir gydag unrhyw fath o feddyginiaethau neu feddyginiaethau. Serch hynny, yn ein hachos ni, rydym wedi ein rhesymau dros dymuno rhywbeth i weithredu hefyd yn llawer gwell.\nMae’r dos effeithiol gonfensiynol yw 25-50 mgs y dydd ar gyfer guys yn ogystal â 5 i 20 mgs ar gyfer menywod.\nAr gyfer guys, yr wyf yn argymell rhannu dosau i mewn i AC (1/2 dos) a chyn-ymarfer (1/2 dos). Ar gyfer merched, mae preworkout 1/2 dos a postworkout 1/2 dos yn dda.\nFel gyda llawer o steroidau geneuol, Anavar yn pentyrru orau gydag o un chwistrelladwy lleiaf. Dim ond anavar a hefyd gwaith testosterone iawn, yn eithaf, yn dda. Ar ôl y cylch, awgrymir i ddefnyddio HCGenerate gyda PCT perffaith i gryfhau’r enillion a wnaed yn ogystal ag i gynnal y màs meinwe gyhyrol o gylch Test-Anavar.\nWrth siarad am perfformiad yn gwella yn ‘i ag a newbie neu berson hollol rhyfedd mae un ymchwiliad yn gyffredin iawn, mewn gwirionedd-ei y mwyaf arferol o bawb; yn union beth fydd y canlyniadau? Cadarn, mewn rhyw ffordd fechan yno a allai fod yn un-maint i ffitio pawb yn ateb eto os ti ‘di bod o gwmpas yn gwella perfformiad ar gyfer unrhyw fath o gyfnod amser yr ydych yn adnabod thats ddim yn wir mewn gwirionedd. Mae eu hanfod niferus steroidau anabolig amrywiol sydd ar gael yn rhwydd, a hefyd er bod llawer ohonynt yn cario priodweddau a llawer o allai ddarparu canlyniadau eithaf tebyg preswyl eithaf tebyg, mae’r canlyniadau a gafwyd o un i’r llall gall hefyd fod yn eithaf amrywiol. Ychwanegwch i mewn i’r hafaliad peptid asiantau hormonaidd, AI, SERMs, hormonau darn et cetera a hefyd y canlyniadau y gallwch ei gael ei wneud dim ond hwnnw; maent yn parhau. Gyda’r holl hynny mewn golwg, dyma ni yn poeni am rywbeth, Anavar canlyniadau, dim ond yr hyn y maent yn ei olygu, yn ogystal â phenderfynu yn ddelfrydol a yw Anavar arwain at steroid sy’n werth eich amser.\nAr gyfer y oddi ar y tymor athletwr proffesiynol, yn enwedig ymhlith adeilad cyhyrau neu natur pŵer codi trydanol Anavar achos ychydig iawn i’w gwneud yn ofynnol defnyddio yn ystod y cyfnod hwn o amser. Fel steroid cymedrol bydd yn gwneud braidd dim o-ran cynnig dimensiwn arwyddocaol, hefyd ar ddogn uchel mae’n nid yn unig yn cael ei strwythuro’n iawn i gyflawni’r diben hwn; i roi cysyniad o sut yn union annigonol cynrychiolydd swmpio gall fod yn chi, yn y rhan fwyaf o ddynion 20mg o Dianabol y byddai yn sicr o arwain at fwy o gelloedd heb lawer o fraster yn ennill na 100mg o Anavar.\nAr gyfer y athletwr perfformiad, yn dweud yn baseball oddi ar y tymor neu gamer bêl-droed neu unrhyw athletwr arall y gallech chi feddwl, gallai Anavar canlyniadau fod ychydig yn gwahodd llawer mwy yn ystod eu strategaeth oddi ar y tymor. Mae’r steroid Oxandrolone yn addas iawn ar gyfer cadwraeth, aildyfiant a hefyd drwsio gwaith o feinwe màs cyhyr a ddifrodwyd ac fel llawer o athletwyr proffesiynol hyn jyst eisiau mân lwmp o’r fath a allai eu cynnig i ddatblygu drwy gydol hyfforddiant caled oddi ar y tymhorau.\nFel unrhyw fath o feddyginiaeth neu atodiad, mae rhai effeithiau negyddol Anavar eu cadw mewn cof. Mae’r rhan fwyaf ohonynt yn wir yn gymedrol, yn ogystal â diflannu erbyn eu hunain gydag amser. Gallwch un modd cyflym lleihau pethau fel croen olewog yn ogystal â stumog yn chwyddo gyda’r regimen deiet priodol a hefyd mesurau diogelwch. effeithiau ochr arall a dulliau lliniaru yn eu cynnwys:\nniwed i’r afu (hepatotoxicity). Anavar hidlwyr drwy’r afu, felly mae’n bwysig iawn i wneud defnydd o’r dos mwyaf fforddiadwy posib ar gyfer y swm byrraf o amser ymarferol. Cyfyngu cylch Anavar i mewn rhwng chwech a hefyd 8 wythnos yw’r ffordd gorau i roi’r gorau i hepatotoxicity.\nEr bod Anavar ar gyfer merched yn anhygoel o amlwg, gallai greu virilization, neu edrych o nodweddion manly. Gallai twf gwallt, dyfnhau llais, yn ogystal â moelni gwrywaidd-patrwm arwain. Dyma pam y dos Anavar i ferched yn is ar gyfer dynion. Ar ben hynny, dylai cylch Anavar i ferched para dim mwy na 6 wythnos.\npwysedd gwaed uchel a hefyd colesterol. Er bod ymchwil yn dangos y gall Anavar godi pwysedd gwaed a hefyd graddau colesterol, pa mor ddifrifol y newidiadau hyn yn dibynnu bron yn gyfan gwbl ar ffordd o fyw y defnyddiwr. Os ydych yn cadw rhaglen ddeiet ac ymarfer corff iach, ac os ydych yn neu fel arall yn iach a chytbwys, mae’r siawns o greu pwysedd gwaed uchel neu golesterol gollwng aruthrol.\nAnavar ymhlith y steroid anabolig gorau sy’n darparu canlyniadau rhagorol yn wir pan ymgorffori â’r cynllun deiet priodol a hefyd ymarfer corff. Mae’n gweithio drwy wella y corff heb lawer o fraster màs meinwe cyhyrau, yn ogystal â chael gwared ar y braster corff. Os ydych yn bwriadu i brofi holl fanteision steroid hwn yn cymryd i ystyriaeth brynu Anavar ar-lein o siop meddyginiaeth dilys.\nAnavar ymhlith y steroid cyfreithiol y gellir eu prynu gyda neu heb bresgripsiwn mewn llawer o wledydd. Os ydych yn bwriadu prynu Anavar ar-lein, gallwch gael bresgripsiwn gan eich meddyg yn ogystal â chael mewn gwirionedd yr atchwanegiadau a ddarperir i chi.\nPan fyddwch yn chwilio am Cael Anavar Ar-lein yn ogystal ag ar gael i’w gwerthu, byddwch yn sicr yn darganfod bod Anavar ar gael mewn tri crynodiadau; Anavar 10mg, 20mg a hefyd pils 50 mg. Mae gan bob un o’r rhain yn ganolbwynt iddo ei bris ei hun yn amrywio o gwmpas $ 1.5-4 $ y dos.


Caer Caradoc - Wicipedia\nBryn ger Church Stretton ac All Stretton yn Swydd Amwythig yw Caer Caradoc (yr hen enw: Caer Caradog) gyda bryngaer ar ei gopa. Enwir y bryn a'r gaer ar ôl Caradog. O'r copa ceir golygfeydd gwerth chweil: i'r gogledd gwelir Wrekin, i'r dwyrain Wenlock Edge, i'r gorllewin ceir y Long Mynd, ac ar ddiwrnod clir gellir gweld Bryniau Clwyd yn y gogledd a fflatiau tal Birmingham i'r dwyrain a Bannau Brycheiniog i'r de. Ceir bryn o'r un enw 1 km i'r gorllewin, a cheir Caer Caradog arall yng Ngherrigydrudion. Adeiladwyd y gaer gan barchu tirffurfiau naturiol y mynydd.\nDyma fryncyn G/WB-006 yn Summits on the Air a chyfeirnod grid yr OS yw SO477953. Saif 1,506 tr (459 m) uwch lefel y môr. Cofrestrwyd y fryngaer gan Historic England ar gyfeirnod 1010723.\nCeir bryngaer o Oes yr Haearn neu efallai ddiwedd Oes yr Efydd ac o'r cyfnod Celtaidd hwn y daw'r enw. Credir fod brwydr bwysig wedi'i hymladd yma: brwydr olaf y 'Brenin Mawr Caradog' yn erbyn y Rhufeiniaid. Yn ôl chwedl leol, cuddiodd Caradog mewn ogof ger y copa, ac mai'r fryngaer hon oedd ei brif gartref ac amddiffynfa.\nPrif erthygl: Caradog\n(Brythoneg *Caratācos, Lladin Caratacus neu Caractacus) yn fab i Cunobelinus, brenin llwyth y Catuvellauni, oedd a’u tiriogaeth o gwmpas glan ogleddol Afon Tafwys yn ne-ddwyrain Lloegr. Ymddengys iddo frwydro yn erbyn llwyth cyfagos yr Atrebates a’u gorchfygu. Ffôdd Verica, brenin yr Atrebates, i Rufain ac apeliodd i’r ymerawdwr Claudius am gymorth i adennill ei deynas. Rhoddodd hyn esgus i Claudius ymosod ar Ynys Prydain yn 43 O.C..\n↑ historicengland.org.uk; adalwyd 28 Chwefror 2018.\nWedi dod o "https://cy.wikipedia.org/w/index.php?title=Caer_Caradoc&oldid=9399426"\nLast edited on 15 Rhagfyr 2019, at 14:40\nNewidiwyd y dudalen hon ddiwethaf ar 15 Rhagfyr 2019, am 14:40.


Llwyddiant ysgubol i Goleg Gŵyr Abertawe yng nghystadlaethau Worldskills | Gower College Swansea\nYmhlith y rhai sydd wedi ennill medalau mae tri myfyriwr o Goleg Gŵyr Abertawe:\nMedal aur – Catherine Jones (Gwyddor Fforensig)\nMedal aur – Liam Hughes (Electroneg Ddiwydiannol)\nMedal arian – Rhys Watts (Electroneg Ddiwydiannol)\nCanmoliaeth uchel – Ben Lewis (Electroneg Ddiwydiannol)\n“Mae hyn yn foment fydd yn newid bywyd y bobl ifanc hyn,” meddai Ben Blackledge, Dirprwy Brif Swyddog Gweithredol WorldSkills UK. “Maen nhw eisoes wedi ennill cystadlaethau rhanbarthol a nawr y Rownd Derfynol Genedlaethol - nhw yw’r genhedlaeth newydd o anelwyr uchel fydd yn rhoi mantais gystadleuol i gyflogwyr y DU. Rydyn ni mor falch o bob un ohonyn nhw – does dim modd gwella safon y cystadlu – mae’n wych.”\n“Mae’r canlyniadau hyn yn anhygoel o ystyried bod gyda ni nifer gymharol fach o fyfyrwyr yn cymryd rhan,” meddai Arweinydd Cwricwlwm Peirianneg Electronig, Steve Williams. “Mae ennill y medalau hyn yn golygu ein bod ni ymhlith y 10 uchaf o golegau cystadleuol yn y DU - rydyn ni’n dod yn seithfed yn gyffredinol ac mae hyn yn gyflawniad gwych. Mae’r dysgwyr Electroneg Ddiwydiannol bellach yn edrych ymlaen yn fawr at 2 Rhagfyr pan fyddan nhw’n cael gwybod a ydyn nhw wedi gwneud digon i fod yn rhan o garfan y DU ac yn mynd i Rownd Derfynol WorldSkills yn Shanghai yn 2021. ”\nYn y cyfamser, roedd digwyddiad NEC yn benllanw taith WorldSkills i Catherine Jones gan nad oes llwyfan Ewropeaidd/Byd ar gyfer ei disgyblaeth benodol sef Gwyddoniaeth Fforensig.\n“Rydyn ni i gyd yn wirioneddol falch o Catherine am ddod â’r fedal Aur adref nid yn unig i’r Coleg ond i Gymru gyfan,” ychwanegodd y darlithydd Amy Herbert.\nRhaid rhoi sylw arbennig hefyd i’r myfyrwyr canlynol a gymerodd ran yn WorldSkills UK Live ac a oedd yn llysgenhadon gwych i Goleg Gŵr Abertawe trwy gydol y digwyddiad - Nathan Evans (Electroneg Ddiwydiannol), a Reuben Johnston a Paulina Skoczek (Gwasanaethau Bwyty).\nMae WorldSkills UK LIVE yn cael ei ystyried fel y digwyddiad gorau o’i fath yn Ewrop, ac mae’n llawn anerchiadau ysgogol, arddangosfeydd ymarferol, gweithgareddau rhannu ffeithiau hynod ddiddorol a sesiynau holi ac ateb gyda chyflogwyr blaenllaw ac adloniant ysblennydd.\nRoedd gan ddwsinau o brif gyflogwyr, sefydliadau ac addysgwyr y DU bresenoldeb proffil uchel yn LIVE yn eu hymgais i recriwtio’r genhedlaeth nesaf o anelwyr uchel. Yn eu plith roedd BAE Systems, Toyota Manufacturing UK, Health Education England, Lloyds Banking Group, y lluoedd arfog, Prifysgol Middlesex, Coleg Caerlŷr a Choleg Technoleg Dudley sy’n hysbysebu dros 20,000 o gyfleoedd hyfforddi a chyflogaeth.


Y gwir yn brifo – Mabon ap Gwynfor\nY gwir yn brifo\nMae ymgyrch y refferendwm i roi’r hawl i Gymru ddeddfu yn y meysydd datganoledig heb orfod gael caniatad San Steffan yn gyntaf wedi dechrau, gyda’r Ymgyrch Ie wedi lawnsio yn ffurfiol nol ar ddechrau’r mis yma a Gwir Gymru (neu Cymru Wir fel y mae’n nhw’n galw eu hunen!) wedi lawnsio eu hymgyrch Na yr wythnos hon.\nOnd mae yna dwist, mae Gwir Gymru wedi dweud nad ydyn nhw am gael eu penodi fel yr Ymgyrch Na ffurfiol gan honni fod hynny oherwydd nad ydyn nhw am wastraffu arian y trethdalwr ar gael ymgyrch swyddogol wedi ei arianu gan y pwrs cyhoeddus (dadl ddwl, oherwydd byddai hyn yn arbed £140k tra fod’r drefn LCO bresenol yn costio miliynnau – mwy am hyn wedyn).\nRwy wedi datgan ers hydoedd bellach mai’r rheswm pam nad ydy Gwir Gymru am gael ymgych ffurfiol ‘Na’ yw am y byddai hynny bron yn sicr yn colli’r bleidlais iddyn nhw. Pam ydw i’n dweud hynny? Wel, o dan reolai y Comisiwn Etholidaol mae’n rhaid i ymgyrchoedd swyddogol ymgyrchu ar sail y ffeithiau, sef hyd a lled cwestiwn y refferendwm.\nYn yr achos yma y cwestiwn yw a ddylai Cynulliad Cenedlaethol Cymru gael yr hawl i lunio mesurau (deddfu) yn yr ugain maes datganoledig (amaeth, trafnidiaeth, addysg, iechyd, diwylliant, amgylchedd ayb) yn annibynol, yntau a ddylid cadw’r system LCO bresenol, gyda San Steffan yn cymeradwyo a rheoli hyd a lled mesur/deddf.\nMae Gwir Gymru serch hynny yn awyddus i ymgyrchu ar sail eu honiad fod hyn am fod yn gam tuag at annibyniaeth a rhwygo’r Deyrnas Unedig ac eu bont, mewn gwirionedd, am weld dileu y Cynulliad yn gyfangwbl. Fel ymgyrch Na swyddogol byddai ymgyrchu ar sail hyn yn anghyfreithlon, gan nad dyna beth y mae’r refferendwm yn ei ofyn. Felly yn lle gorfod cael eu cyfyngu gan rhyw reolau bondigrybwyll, mae’n nhw’n mynd i fynd ati i ymgyrchu yn ‘answyddogol’ gan olygu y can nhw ledaenu pa bynnag anwireddau y mae’n nhw’n ei ddymuno. Mae’n ymgais fwriadol a sinigaidd i osgoi cyfraith gwlad er mwyn codi ofn ar bobl i bleidleisio Na.\nAmlygwyd hyn yng nghyfweliad Rachel Banner o Gwir Gymru ar Dragons Eye neithiwr lle yr honnodd mai cam arall tuag at annibyniaeth byddai pleidlais Ie yn y refferendwm. Mae’r Golwg360 wedi nodi hyn heddiw.\nBeth bynnag fo barn rhywun am y ddadl annibyniaeth y ffaith yw nad yw’r refferendwm yma yn mynd i wthio Cymru ddim pellach i lawr llwybr annibyniaeth. Mae’r egwyddor o roi’r hawl i Gymru lunio ei mesurau ei hun – atebion Cymreig i broblemau Cymreig – wedi ei dderbyn eisioes, a hynny yn Neddf Llywodraeth Cymru 2006. Mae Cynulliad Cymru wedi cael yr hawl i lunio ei deddfau ei hun ers hynny. Y rheswm pam nad ydy hi wedi gwneud rhyw lawer yw am fod y drefn mor boenus o hir a lletchwith.\nCwestiwn technegol yw’r hyn a roir ger ein bron ar Fawrth 3ydd. Pa system ydyn ni’n credu fydd yn ein gwasanaethu ni orau. Beth bynnag y canlyniad fydd Cymru yn parhau i lunio ei mesurau ei hun wedi Mawrth 3ydd.\nY rheswm y mae’r sefydliad gwleidyddol mor awyddus i weld pleidlais Ie (o bob plaid) yw am eu bont yn gweld fod y drefn bresenol mor aneffeithiol. Mae’n rwystr i lywodraethu’n effeithiol, mae’n rhwystro datblygu polisi a scrwitineiddio effeithiol, ac yn dal pob dim yn ol am flynyddoedd.\nOs am weld y Cynulliad yn eu gwedd bresenol yn cyflawni ei photensial ac yn gwasanaethu pobl Cymru yn y modd gorau a mwyaf effeithiol (a chost-effeithiol) mae’n rhaid cael pleidlais Ie ar Fawrth y 3ydd. Dydio’n ddim mwy neu llai na hynny.\nTags: Gwir Gymru, Ie Dros Gymru\nPrevious Welsh MP reduction – will we see any difference?\nPingback: Tweets that mention Y gwir yn brifo | Blog Mabon -- Topsy.com


Drysau Agored CADW 2014 – Blog y Cynulliad\nDrysau Agored CADW 2014\nAr 20 Medi 2014 bydd Cynulliad Cenedlaethol Cymru yn agor ei ddrysau i’r cyhoedd fel rhan o ddigwyddiad Drysau Agored blynyddol CADW. Bydd cannoedd o atyniadau ledled Cymru yn cynnig mynediad, gweithgareddau neu ddigwyddiadau am ddim yn ystod mis Medi, gyda rhai adeiladau unigryw hyd yn oed yn caniatáu mynediad i’r cyhoedd am y tro cyntaf.\nBydd ymwelwyr ag ystâd y Cynulliad yn mynd ar daith drwy amser, yn darganfod hanes Bae Caerdydd a Chynulliad Cenedlaethol Cymru, gyda mynediad i rai ardaloedd nad ydynt fel arfer ar agor i’r cyhoedd.\nBydd y daith yn cynnwys y tri adeilad ar ystâd y Cynulliad:\nY Senedd, adeilad seneddol modern, un o’r adeiladau mwyaf ecogyfeillgar a chynaliadwy yng Nghymru a chartref siambr drafod y Cynulliad;\nY Pierhead, adeilad Fictoraidd hwyr hanesyddol sydd bellach yn amgueddfa ac arddangosfa, a;\nTŷ Hywel, cartref gwreiddiol siambr drafod y Cynulliad ynghyd â swyddfeydd Aelodau’r Cynulliad a staff.\nDyddiad: 20 Medi, 14:00\nMae’n hanfodol archebu gan mai dim ond i nifer gyfyngedig o bobl y gallwn gynnig y daith unigryw hon y tu ôl i’r llenni. Ffoniwch 0845 0105500 neu 01492 523 200 i archebu eich lle.\nGwybodaeth am deithio: Mae’r bws plygu yn gadael Gorsaf Heol y Frenhines a Gorsaf Caerdydd Canolog bob deng munud. Mae gwasanaethau’r trên bob 12 munud o Orsaf Caerdydd Canolog i Orsaf Bae Caerdydd. Mae’r orsaf ychydig o funudau ar droed o’r Senedd a’r Pierhead. Gadewch yr M4 yng nghyffordd 33, dilynwch yr A4232 i Fae Caerdydd a dilynwch yr arwyddion ar gyfer Cynulliad Cenedlaethol Cymru. Ar feic/ar droed, mae Taith yr Afon Taf o Aberhonddu drwy ganol dinas Caerdydd i Fae Caerdydd yn dod i ben yn y basn y tu allan i’r Senedd.\nOs na allwch ddod ar 20 Medi, gallwch ymweld â’r Senedd a’r Pierhead o hyd – maent ar agor i’r cyhoedd saith diwrnod yr wythnos. Gallwch gael paned o goffi yn Oriel y Senedd ar y lefel uwch, a mynd o’r Neuadd ar y lefel ganol i’r orielau cyhoeddus. Ac nid dim ond ymwelwyr sy’n dod i weld y Senedd a’i mwynhau – mae gennym hefyd berfformwyr, cantorion, arddangosfeydd a phob math o weithgareddau’n rheolaidd.\nMae Drysau Agored CADW yn ddathliad blynyddol o bensaernïaeth a threftadaeth Cymru ac mae’n rhan o’r Diwrnodau Treftadaeth Ewropeaidd, a gynhelir ym 50 o wledydd Ewrop bob blwyddyn ym mis Medi.\nAm ragor o wybodaeth, gan gynnwys atyniadau eraill ledled Cymru sy’n cymryd rhan, ewch i wefan CADW:\nSeptember 10, 2014 September 26, 2014\nY tu ôl i’r llenni – y Senedd #LightsOut\nDeddfwriaeth yn y Pedwerydd Cynulliad … yr hanes hyd yn hyn


Y Cyngor yn sicrhau cyllid gwerth £2.58miliwn ar gyfer uned busnes fodern Coed-elái Y Cyngor yn sicrhau cyllid gwerth £2.58miliwn ar gyfer uned busnes fodern Coed-elái\nMae'r Cyngor wedi sicrhau cyllid Ewrop gwerth £2.58miliwn er mwyn creu uned busnes fodern o ansawdd ar hen safle glofa Coed-elái. Cafodd hyn ei gadarnhau yn rhan o gyhoeddiad gan Lywodraeth Cymru heddiw.\nCyhoeddodd y Cwnsler Cyffredinol a'r Gweinidog Brexit Jeremy Miles, y Gweinidog sy'n gyfrifol am gyllid UE yng Nghymru, y newyddion ddydd Mercher, 9 Hydref. Bydd y cyllid yn cael ei ddefnyddio i adeiladu uned busnes 30,000 troedfedd sgwâr gyda swyddfeyddd ar blot 2.15 erw ar Lwyfan Canol y safle 15 erw ehangach. Llywodraeth Cymru sy'n berchen ar y tir ac mae wedi'i nodi ar gyfer datblygu yn rhan o'r Cynllun Datblygu Lleol.\nBydd Cyngor Rhondda Cynon Taf yn arwain ar y datblygiad yma gan weithio mewn partneriaeth â Llywodraeth Cymru. Mae'r ddau bartner yn buddsoddi £675,000 yn ogystal â'r cyllid UE a gafodd ei gyhoeddi heddiw – sef cyfanswm o £3.93miliwn o gyllid.\nBydd y cynllun yn helpu i ddatblygu swyddfeydd busnes modern yng Nghoed-elái, i gydfynd â'r buddsoddiad parhaus yng nghoridor yr A4119 a Phorth Cwm Rhondda – wedi'i nodi gan Aelodau Cabinet RhCT fel Ardal Cyfleoedd Strategol gyda photensial mawr ar gyfer twf economaidd a datblygu.\nMae gwaith i ddarparu uned busnes fodern yng Nghoed-elái wedi'i amserlenni yn yr wythnosau nesaf, ar ôl penodi contractwr. Rydyn ni'n rhagweld y bydd y gwaith yn dod i ben ar ddiwedd hydref 2020.\nDywedodd y Cynghorydd Robert Bevan, Aelod o Gabinet Cyngor Rhondda Cynon Taf ar faterion Menter, Datblygu, a Thai: "Rydw i'n hapus iawn gyda chyhoeddiad Llywodraeth Cymru heddiw, wrth i'r Cyngor groesawu'r cyllid sylweddol yma gwerth £2.58miliwn i adfywio elfen fawr o hen safle glofa Coed-elái. Mae'r tir yn esiampl o leoliad strategol mae angen ei ddatblygu ac mae'n hanfodol bod y Cyngor yn cyflawni twf economaidd trwy wneud safleoedd o'r fath ar gael.\n"Bydd yr uned busnes fodern yn targedu cwmnïau mawr mae modd iddyn nhw greu cyfleoedd gwaith parhaol ac o ansawdd. Mae'r cynllun yma felly'n enghraifft o'r Cyngor yma'n cyflawni'i uchelgeisiau ar gyfer y Fwrdeistref Sirol, trwy annog datblygiad busnes ac economaidd mewn ardaloedd o bwys strategol, wedi'u nodi'n Ardaloedd Cyfleoedd Strategol gan y Cabinet.\n"Mae'r Cyngor hefyd yn gwneud cynnydd da o ran ei fwriad i gyflawni cynllun mawr y Priffyrdd dafliad carreg o safle'r lofa yng Nghoed-elái – cynllun deuoli'r A4119 rhwng Coed-elái ac Ynysmaerdy yn y dyfodol – a fydd yn gwella llif traffig yn ystod cyfnodau teithio prysuraf. Ym Medi 2019, dyrannodd y Cabinet filiwn bellach tuag at y cynllun deuoli, ar gyfer gwaith dylunio ac arolygu pellach – gan ddod â chyfanswm y cyllid ar gyfer y cynllun yma i £4.7miliwn.\nLlywodraeth Cymru sy'n berchen ar safle'r hen lofa yng Nghoed-elái, ac efallai y bydd preswylwyr wedi sylwi ar weithgarwch parhaus gan gontractwr a gafodd ei benodi gan Lywodraeth Cymru i gynnal gwaith seilwaith ar y safle ehangach. Bydd y cynllun sy'n cael ei arwain gan y Cyngor yn meddiannu un o'r tair ardal ar y safle, ac mae disgwyl i'r gwaith gychwyn yn yr wythnosau nesaf."\nYchwanegodd y Cwnsler Cyffredinol a'r Gweinidog Brexit, Jeremy Miles: "Bydd datblygiad busnes Coed-elái yn sefyll wrth y porth i Gymoedd y Rhondda. Bydd yn gwasanaethu’r economi ranbarthol trwy ddarparu unedau diwydiannol modern ar gyfer busnesau newydd a rhai sy wedi'u hen sefydlu a sicrhau swyddi tymor hir i drigolion lleol, gan ysgogi twf yn ardal flaenoriaeth Rhondda Cynon Taf.\n"Bydd y prosiect newydd yma'n helpu i fynd i'r afael ag effaith colli safle cyflogaeth mawr yn yr ardal. Bydd yn denu busnesau diwydiannol ysgafn newydd i Gymoedd y Rhondda, ac yn darparu cyfleusterau mawr eu hangen a fydd yn annog busnesau bach a chanolig lleol i ehangu a gwella'u cynhyrchiant. Bydd hefyd yn creu swyddi diogel newydd yn y tymor hir, gan roi dewisiadau i drigolion lleol yn y pen draw a rhoi cyfle iddyn nhw roi'r gorau i dderbyn budd-daliadau a chamu i'r farchnad lafur.\n"Mae Llywodraeth Cymru wedi ymrwymo i greu Cymru sy'n fwy ffyniannus, a chreu lle diogel i fyw a gweithio ynddo. Mae cyllid UE yn cefnogi pobl Cymru ar lawr gwlad, a bydd y cynllun yma'n creu cyfleoedd lleol a fydd yn gallu gwneud gwahaniaeth go iawn i fywydau'r bobl sy'n byw yn Rhondda Cynon Taf a helpu i ddiogelu'r economi ranbarthol."\nWedi ei bostio ar Dydd Mercher 9th Hydref 2019


Prysurdeb tra’n Astudio yn y Brifysgol – Myfyrwyr sy’n blogio - Cardiff University\nPrysurdeb tra’n Astudio yn y Brifysgol\n30 Tachwedd 2014\nFe ddaeth hi’n Wythnos 10! Mae’n anodd coelio cyn lleied o amser sydd ar ol o’r tymor hwn. Mewn dim bydd pawb yn mynd am adref ac yn ymbaratoi ar gyfer arholiadau a phrofion ac amrywiol asesiadau sydd i’w cyflwyno ar y ôl y Nadolig. Mae’n rhaid cyfaddef nad ydw i wedi cael llawer o amser o’r gwbl i feddwl am y Nadolig eto. Dyma grynhoi ychydig o fy hanes dros yr wythnosau diwethaf felly.\nY penwythnos cyn diwethaf, bu criw mawr ohonom yn Aberystwyth ar gyfer y ddawns Ryng-golegol. Mae’r Ddawns yn nhymor yr hydref un o o uchafbwyntiau’r tymor heb os. Heidiodd dau fws ohonom o Gaerdydd ar y nos Wener am noson allan yn Aber gyda’n cyd-fyfyrwyr Cymraeg o holl brifysgolion Cymru. Roedd hi’n braf cael dal i fyny â ffrindiau ysgol ac amrywiol gyfeillion eraill o amgylch tafarndai’r dre cyn diweddu yn yr enwog Pier Pressure! Mae lle aros dros nos yn y Gawell Chwaraeon ar Gampws Penglais, ond o brofiad y flwyddyn gyntaf nid dyma’r gwesty fwyaf moethus ger y lli! Roeddwn yn ffodus bod gan fy ffrind Ifan dy yn y dre ac iddo gynnig llety inni. Diolch yn fawr, Ifan ! Mewn dim o dro, roedd hi’n brynhawn Sadwrn wedi llond bol o frecwast mewn caffi chwaethus yn y dre, roedd hi’n amser gwisgo’r Crysau T ac ail-ymgynnull yn y Llew Du i wylio’r gem rygbi. Afraid dweud, roedd yr Hen Lew Du dan ei sang. Fyny Rhiw Penglais wedi swper ac ymweliad ag ambell dafarn arall wedyn ar gyfer y Ddawns ei hun. Cafwyd gwledd o gerddoriaeth ac ambell mosh pit ! Roedd Candelas, Y Bandana, Mellt, Y Reu, Ysgol Sul a Guto Rhun yn DJio oll i’w clywed ar y nos Sadwrn!! Yr unig siomedigaeth oedd o fewn dim o dro roedd hi’n amser llwytho’r ddau fws yn sydyn a chychwyn yn ôl am y brifddinas! Roedd rhai yn cysgu yn syth bin tra bo rhai eraill yn fwy uchel eu cloch ar hyd lonydd y wlad….\nCyfarfod Cyffredinol Blynyddol Undeb y Myfyrwyr\nDwi heb son ryw lawer am fy ngwaith fel Swyddog y Gymraeg yn Undeb y Myfyrwyr ar y blog hyd yma rhwng pob dim. Serch hynny, mae hi wedi bod yn dymor prysur tu hwnt gyda llawer iawn o ddatblygiadau cyffrous. Roeddwn yn gyfrifol am gyflwyno Siarter iaith Gymraeg Cenedlaethol Undeb Cenedlaethol y Myfyrwyr Cymru i’r Undeb ddechrau’r mis. Fel rhan o’r argymhellion roedd yr hawl i siarad Cymraeg mewn cyfarfodydd democrataidd. Roeddwn wrth fy modd i allu gwneud hynny yn y Cyfarfod Blynyddol nos Iau. Y Cyfarfod Blynyddol yw’r cyfarfod pwysicaf yng nghalendr Undeb y Myfyrwyr felly dyma ddatblygiad hynod bwysig a dderbyniodd groeso cynnes gan lawer. Darllenwch fy erthygl i TafOd am y Cyfarfod yma: http://issuu.com/mikeocd/docs/gr1039 (Mae TafOd yng nghefn y cyhoeddiad Gair Rhydd ehangach)\nHefyd, os hoffech ddarllen mwy o am gymradwyo’r Siarter, mae’r datganiad i’w weld ar wefan yr Undeb, yma: http://www.cardiffstudents.com/news/article/6013/Siartr-yr-Iaith-Gymraeg-/\nNol at y Bandana!\nMae’n rhaid ein bod wedi mwynhau’r Bandana y penwythnos blaenorol yn y Ddawns yn Aberystwyth gan inni benderfynu mynd i’w gweld eto neithiwr yng Nghlwb Ifor Bach. Roedd awyrgylch fywiog iawn yno eto neithiwr a phawb mewn hwyliau da wedi i Gymru guro’r gem rygbi hefyd! Fe wnaeth y Bandana blesio eto neithiwr gyda ffefrynnau hen a newydd fel ei gilydd. Mae’n debyg mai dyma’r gig olaf yr awn iddo y tymor hwn, gan obeithio y bydd arlwy’r tymor nesaf yno cystal os nad yn well nag eleni.\nMae llawer i’w wneud cyn y caf feddwl am y ‘Dolig o ysgrifennu traethawd 2,000 o eiriau ar International Law i gyflwyno cynnig am refferendwm (mwy am hyn yn fuan gobeithio!) i Senedd yr Undeb a mynd i fwynhau amryw ginio a noson allan…Am y tro!\nON. Lluniau i ddilyn


Neges Heddwch yr Urdd: Amser deffro i'r argyfwng hinsawdd - BBC Cymru Fyw\nNeges Heddwch yr Urdd: Amser deffro i'r argyfwng hinsawdd\nAeth criw o bobl ifanc draw i Oslo i lansio 100fed Neges Heddwch ac Ewyllys Da yr Urdd\nMae Neges Heddwch Canmlwyddiant yr Urdd yn galw ar bobl i beidio ag anwybyddu'r argyfwng hinsawdd, gan ddweud ei bod "yn amser deffro".\nWrth nodi'r canmlwyddiant, mae myfyrwyr o Brifysgol Aberystwyth, sydd wedi llunio'r neges, yn teithio i ddinas Oslo yn Norwy er mwyn cyhoeddi'r rhybudd yn swyddogol.\nCafodd y neges ei chreu wedi sesiynau gyda'r Athro Gareth Wyn Jones a Chyfarwyddwr Cyfeillion y Ddaear Cymru, Haf Elgar.\nYn ôl Urdd Gobaith Cymru mae neges pobl ifanc y wlad yn "haeddu cael ei lledaenu bedwar ban byd".\nMae criw o fyfyrwyr, ynghyd â'r prif weinidog wedi teithio i ganolfan Heddwch Nobel yn Oslo i gyhoeddi'r neges yn swyddogol\nDros y 100 mlynedd ddiwethaf mae pobl ifanc Cymru wedi ymdrin â sawl pwnc pwysig fel arfau niwclear, rhyfel a throseddau cyllyll wrth ledaenu y neges o heddwch ac ewyllys da.\nOnd eleni, yr argyfwng hinsawdd sydd wrth wraidd y rhybudd gyda'r Urdd yn dweud nad oes modd anwybyddu sgil effeithiau'r argyfwng ar draws y ddaear.\n'Rhaid gweithredu nawr'\n"Fel sefydliad, mae gennym ddyletswydd i'r genhedlaeth nesaf i ddefnyddio'r llwyfan hwn i gryfhau eu lleisiau oherwydd mae rhoi llais i bobl ifanc Cymru yn ganolog i holl weithgareddau'r Urdd", meddai Siân Lewis, Prif Weithredwr Urdd Gobaith Cymru.\n"Ni allwn anwybyddu nac oedi'r argyfwng hinsawdd, ac er lles ein plant a phlant ein plant, rhaid i bawb weithredu nawr, mae hi wirioneddol yn 'amser deffro'".\nMae criw o fyfyrwyr wedi teithio i ganolfan Heddwch Nobel yn Oslo lle fydd cyhoeddiad swyddogol y neges yn digwydd yn ddiweddarach ddydd Mercher.\nBu dau o'r myfyrwyr hynny, Fflur a Rhodri, yn siarad ar Dros Frecwast fore Mercher ac yn esbonio'r rhesymau dros ddewis newid hinsawdd fel pwnc y neges eleni.\nYn ôl Fflur, pobl ifanc sydd â'r llais i newid pethau ar gyfer y genhedlaeth nesaf o ran newid hinsawdd\n"Dros y blynyddoedd d'wethaf ry'n ni wedi gweld effaith mawr mewn newid hinsawdd ar draws y byd a fi'n credu bod ni fel pobl ifanc efo'r llais i newid pethau ar gyfer y genhedlaeth nesaf, ac mae'r Urdd wedi rhoi cyfle i ni rannu'r neges yna gyda'r byd i gyd," meddai Fflur.\nDywedodd Rhodri ei bod yn braf rhannu profiadau ynglŷn â'r pwnc gyda myfyrwyr yn Norwy.\n"Yn amlwg mae'r argyfwng hinsawdd yn broblem fawr, ac mae hynny hefyd yn wir yma yn Norwy," meddai.\n"Mae'n braf clywed llais arall a'n bod ni gyd yn gytûn ar un peth."\nMae Rhodri'n gwerthfawrogi'r cyfle i rannu'r neges yn Norwy\nYchwanegodd Fflur ei bod yn ymwybodol o'r angen i bawb wneud ei ran.\n"Mae angen gwneud y pethau bach yma'n gyntaf er mwyn cyrraedd y camau mawr a datrys y broblem ehangach.\n"Mae angen sicrhau ein bod yn ailgylchu'n iawn a hefyd yn siarad gyda phobl am yr argyfwng yma/\n"Rydyn ni falle ddim yn clywed cymaint o siarad amdano fe ar hyn o bryd ac mae angen cael sgwrs gyda phobl ifanc a rhai henach i weld beth maen nhw'n credu sydd angen ei wneud er mwyn datrys y broblem."\nMae Siân Lewis, Prif Weithredwr yr Urdd, bod "dyletswydd" ar y mudiad i weithredu nawr er mwyn helpu'r genhedlaeth nesaf\nYn ôl yr Urdd mae lledaenu'r neges o Norwy yn rhoi llwyfan haeddiannol i lais pobl ifanc Cymru.\nYchwanegodd Siân Lewis: "Mae llais pobl ifanc wrth wraidd gwerthoedd yr Urdd, ac mae sicrhau ein bod ni'n codi eu llais nhw drwy'n neges heddwch yn hanfodol. Maen nhw'n ysbrydoliaeth."\nMae'r neges a gwaith yr Urdd yn holl bwysig yn ôl Prif Weinidog Cymru, Mark Drakeford.\n"Ar adeg pan fo heddwch y byd mewn cymaint o berygl, nid yw'r neges na gwaith yr Urdd wrth groesawu ffoaduriaid i Gymru erioed wedi bod yn fwy arwyddocaol," dywedodd.\n'Mae gwaith yr Urdd o dderbyn ffoaduriaid wedi bod yn arwyddocaol,' medd y Prif Weinidog\n"Bydd thema'r argyfwng hinsawdd hefyd yn taro tant gyda phobl ifanc o bob cwr o'r byd wrth i ni weithio gyda'n gilydd i ddiogelu'r blaned fregus hon."\nWrth ymateb i'r neges eleni mae'r Urdd wedi ymrwymo i leihau ei ôl-troed carbon ac wedi llunio cynllun sero net gyda tharged i'w gyflawni erbyn 2050.\nHefyd eleni bydd yr Urdd yn agor y ganolfan breswyl amgylcheddol gyntaf i bobl ifanc yng ngogledd Sir Benfro.\nMae neges eleni ar gael mewn 100 o ieithoedd - y nifer fwyaf erioed yn ei hanes ac mae wedi ei recordio ar ffurf cân gan Lily Beau.\nTips adolygu gwych\nTips gan arbenigwr\nGadael pethau'n rhy hwyr\nRhieni: Sut gallwch chi helpu eich plentyn drwy'r arholiadau?\nBitesize: Canllawiau adolygu TGAU\nWcráin: Yr Urdd i dderbyn 250 o ffoaduriaid


Edau'r Caribî - Newyddion - Prifysgol Caerdydd\nBydd prosiect ymchwil newydd gan Brifysgol Caerdydd yn ymchwilio i'r rôl sydd gan fenywod sy'n gwerthu ffabrig o ran cydbwyso hunaniaeth wleidyddol a diwylliannol y gwledydd Caribïaidd lle siaredir Ffrangeg a Chreol.\nBydd y gwaith ymchwil, Caribbean Threads, gan Dr Charlotte Hammond o'r Ysgol Ieithoedd Modern, yn ymchwilio i decstilau, llieiniau, a rhwydweithiau llafur a masnach mewn ardaloedd sy'n cynnwys Haiti a Miami.\nNod y gwaith ymchwil yw astudio sut mae menywod sy'n gwerthu ffabrig – a elwir yn pacotilleuses – yn dylanwadu ar farchnadoedd rhyngwladol drwy eu harferion economaidd a'u dulliau dylunio ar lefel leol.\nGan astudio pacotilleuses yn unigol ac fel grŵp, bydd y gwaith ymchwil yn taflu goleuni ar yr effaith y mae arferion gweithgynhyrchu rhyngwladol yn ei chael ar lefel leol, yn enwedig o ystyried y penderfyniad i hyrwyddo'r diwydiannau tecstilau a dillad fel strategaeth ddatblygu ar ôl y daeargryn yn Haiti yn 2010.\nBydd hefyd yn ymchwilio i'r arferion ffabrig amgen sy'n herio'r mathau modern o gaethwasiaeth sy'n gyffredin ymysg cwmnïau rhyngwladol wrth gynhyrchu tecstilau cotwm a dillad.\nWrth siarad am yr ymchwil, dywedodd Dr Hammond: "Yr hyn rwy'n gobeithio ei ddeall am y menywod hyn – sy'n fasnachwyr a chrefftwyr dosbarth gweithiol gan fwyaf – yw eu dylanwad ar hunaniaeth wleidyddol a diwylliannol mewn perthynas â'r gwledydd eraill o'u cwmpas yn y Caribî. Bydd yr astudiaeth hefyd yn ymchwilio i oruchafiaeth Ffrainc a'r Unol Daleithiau ym materion economaidd a diwylliannol, sy'n parhau hyd heddiw."\nFel rhan o'r ymchwil, bydd Dr Hammond yn cynnal gwaith ymchwil yn Haiti, Martinique, Guadeloupe a Miami, yn edrych drwy archifau arbenigol, ac yn cyfweld â gwniadwragedd, masnachwyr, ac aelodau o undebau tecstilau a dillad. Bydd blog ymchwil yn rhannu'r wybodaeth ddiweddaraf am yr astudiaeth, ac am waith maes Dr Hammond.\nMae Caribbean Threads yn brosiect tair blynedd sydd wedi'i ariannu gan Ymddiriedolaeth Leverhulme. Ochr yn ochr â'r gwaith ymchwil, bydd Dr Hammond yn addysgu modiwl am Ddiwylliannau Caribïaidd Ffrangeg eu Hiaith ac yn cyd-arwain un o themâu ymchwil yr Ysgol, Bodies and Borders.


Tom, prentis gyda dipyn o sbarc yn CCAF, i gynrychioli’r DU yn EuroSkills - Coleg Caerdydd a'r Fro\nTom, prentis gyda dipyn o sbarc yn CCAF, i gynrychioli’r DU yn EuroSkills\nMae prentis Gosodiadau Trydan yng Ngholeg Caerdydd a’r Fro, Tom Lewis, wedi cael ei ddewis ar gyfer Tîm y DU yng nghystadleuaeth EuroSkills 2018 sydd i gael ei chynnal yn Budapest ym mis Medi.\nEuroSkills yw’r bencampwriaeth Ewropeaidd ar gyfer pobl ifanc broffesiynol, ac mae’n fersiwn rhanbarthol o gystadleuaeth WorldSkills. Mae pobl ifanc o bob cwr o Ewrop yn cystadlu mewn disgyblaethau amrywiol, o Adeiladu a Thechnegau Adeiladu i’r Celfyddydau Creadigol a Ffasiwn.\n“Doeddwn i ddim yn disgwyl cael fy newis ond roeddwn i’n hapus iawn – pan gefais i’r e-bost roeddwn i wrth fy modd,” dywedodd Tom, 21 oed. “Rydw i’n nerfus ond ar yr un pryd yn edrych ymlaen at y profiad, oherwydd fe fydd yn wych i mi.”\nMae Tom, sy’n dod o Faesteg, wedi cael cefnogaeth drwy gydol y broses gan ei gyflogwr, Blues Electrical, a’i Ddarlithydd Gosodiadau Trydan yn CCAF, Geoff Shaw.\n“Mae Blues Electrical wedi bod yn gefnogol iawn, gan adael i mi fynd i hyfforddi ar y funud olaf. Maen nhw wedi fy helpu i ar hyd y ffordd,” dywedodd Tom. “Mae Geoff wedi bod yn grêt hefyd, yn rhoi fy enw i yn yr holl gystadlaethau yma ac yn cael popeth roeddwn i ei angen i mi. Fe gafodd liniadur i mi’n ddiweddar – ac mae’n athro gwych.”\nDywedodd Rheolwr Gyfarwyddwr Blues Electrical, David Chandler: “Mae ein rhaglen ni i fuddsoddi mewn prentisiaid wedi talu ar ei chanfed – mae tri o’r chwech yn rownd derfynol y Sioe Sgiliau eleni’n gweithio i Blues Electrical, sy’n ganlyniad da. Mae ein targed o sicrhau bod 10% o’r gweithlu’n brentisiaid wedi arwain at y canlyniad priodol o ran cymryd rhan mewn cystadlaethau a’n busnes ni o ddydd i ddydd.”\nDywedodd Darlithydd Gosodiadau Trydan CCAF, Geoff Shaw: “Mae hwn yn newyddion gwych i Tom, ac yn gyfle arbennig iddo fe. Fe hoffwn i ddiolch i Blues Electrical am eu cefnogaeth ragorol iddo – maen nhw wir yn credu yn eu prentisiaid ac yn eu cefnogi.”\nDywedodd Dr Neil Bentley, Prif Weithredwr WorldSkills UK: “Fe hoffwn i longyfarch Tom. Bydd hwn yn gyfle i wella ei fywyd.\n“Ar ôl Brexit, bydd ein llwyddiant economaidd fel gwlad yn dibynnu ar ein gallu i sicrhau cytundebau masnach mawr a denu buddsoddiadau mewnol - a bydd hyn bob amser yn dibynnu ar ddangos bod gennym ni bobl â’r sgiliau addas. Mae Tîm y DU yn dangos nid yn unig y nodweddion a’r rhinweddau rydyn ni eisiau eu gweld mewn gweithlu ifanc, ond hefyd uchelgais Llywodraeth y DU a Phrydain Fyd-eang.\n“Dyma arweinwyr eu cenhedlaeth – ac fe fyddan nhw’n ysbrydoli llawer mwy i ddilyn yn ôl eu troed.”\nCyllidir y Rhaglen Prentisiaethau yng Nghymru gan Lywodraeth Cymru gyda chefnogaeth Cronfa Gymdeithasol Ewrop.


Pennu’r terfynau iawn ar gyfer y berthynas rhwng llywodraethwyr ac aelodau o'r gymuned, Gwasanaethau Governors Cymru\nPennu’r terfynau iawn ar gyfer y berthynas rhwng llywodraethwyr ac aelodau o'r gymuned\nCyfrinachau a rennir gan ddisgyblion, staff a rhieni. Pa ddisgwyliadau a ddylai fod o ran natur y berthynas rhwng llywodraethwyr a staff; llywodraethwyr a disgyblion; llywodraethwyr ac aelodau teuluoedd, llywodraethwyr a’r gymuned ehangach?\nRwyf wedi siarad â rhai llywodraethwyr a oedd yn credu y gallwn gynnig arweiniad yn seiliedig ar fy mhrofiadau proffesiynol a’m profiadau bywyd. Mae hyn wedi bod yn ddefnyddiol ar adegau.\nYn fy marn i, anaml y daw Llywodraethwyr at ei gilydd i drafod materion sy’n codi o’u rôl. Yn sicr, ychydig iawn o gyfleoedd a geir i gynnig syniadau a rhannu dysgu. Ein prif ffynonellau cysylltiad yw trwy gyfarfodydd llywodraethwyr neu anfon dogfennau ymlaen trwy Dropbox. Byddai mwy o gyfleoedd i drafod materion yn gyfrinachol yn ddymunol.\nMae’r astudiaeth achos hon yn amlygu rhai materion pwysig y mae angen i lywodraethwyr fod yn ymwybodol ohonynt wrth ymgymryd â’u rôl fel llywodraethwr. Mae gan y corff llywodraethu dair rôl allweddol yn y bôn, sef arweinyddiaeth strategol, atebolrwydd, a bod yn gyfaill beirniadol. Y pennaeth a staff yr ysgol sy’n gyfrifol am faterion gweithredol o ddydd i ddydd.\nMae Rhan I y Llawlyfr i Lywodraethwyr Ysgolion yng Nghymru yn amlinellu rolau unigol y pennaeth a’r corff llywodraethu. Mae’n bwysig bod pawb yn gyfarwydd â’r rolau penodol fel nad ydynt yn gorgyffwrdd.\nMae’n arfer da i bob corff llywodraethu dderbyn yr egwyddorion ymddygiad ar gyfer llywodraethwyr fel bod pawb yn gwybod y paramedrau y mae angen iddynt eu dilyn o’r cychwyn. Mae gan lawer o gyrff llywodraethu eu cod eu hunain i’w ddilyn a addaswyd naill ai o wybodaeth yr Awdurdod Lleol neu Wasanaethau Llywodraethwyr Cymru. Os nad oes gan eich corff llywodraethu god o’r fath, mae’n werth ei ystyried.\nMae cyfrinachedd yn fater sy’n cael ei godi’n aml. Unwaith eto, mae’n bwysig bod llywodraethwyr yn ymwybodol o’r hyn yr ystyrir ei fod yn gyfrinachol ym mhob cyfarfod o’r corff llywodraethu, yn ogystal ag mewn unrhyw gyfarfodydd pwyllgor. Dylai’r Cadeirydd egluro ar ddechrau eitem benodol ar yr agenda os yw’n cael ei hystyried yn gyfrinachol. Yna, bydd y clerc yn cofnodi’r eitem hon ar wahân, fel arfer yn Rhan II y cofnodion. Fodd bynnag, mae’n aneglur o’r astudiaeth achos beth a olygir gan ‘faterion i’w trafod yn gyfrinachol.’\nFel arfer, bydd gwybodaeth am staff a disgyblion yn gyfrinachol, yn ogystal ag unrhyw fater arall y mae’r corff llywodraethu’n credu y dylai gael ei gadw’n gyfrinachol. Mae gwybodaeth am yr hyn y ceir ac na cheir ei gynnwys mewn cofnodion corff llywodraethu ar gael yma.\nMae adran ddefnyddiol ar gyfrinachedd yn Rhan 2 y Llawlyfr i Lywodraethwyr Ysgolion yng Nghymru.\nBydd llywodraethwyr yn mynychu cyfarfodydd ac yn trafod materion busnes y dydd. Yn aml, ni fydd digon o amser i drafod a sôn am syniadau, awgrymiadau a rhannu arferion effeithiol. Gall hyn fod yn amhrisiadwy a chwalu unrhyw gamdybiaethau am lywodraethu.\nNi ellir gorbwysleisio pa mor bwysig ydyw i lywodraethwyr adolygu a thrafod polisïau a gweithdrefnau. Yn y modd hwn, bydd llywodraethwyr yn ymgyfarwyddo â’r prosesau y dylid eu dilyn ac yn dod i’w deall. Er enghraifft, os bydd rhiant neu aelod o staff yn cwyno, a chysylltwyd â llywodraethwr yn uniongyrchol i ddatrys y mater, bydd yn gwybod beth yw’r camau priodol i’w dilyn ac felly ni fydd yn peryglu ei swydd fel llywodraethwr. Mae Gwasanaethau Llywodraethwyr Cymru wedi llunio rhai awgrymiadau da i lywodraethwyr i’w cynorthwyo â’u gwaith.\nA fu gennych bryderon am unrhyw rai o’r perthnasoedd rhwng llywodraethwyr ac aelodau eraill o gymuned yr ysgol?\nPa bolisïau a gweithdrefnau sydd ar waith yn eich ysgol ynglŷn â materion cyfrinachedd?


Gwyddor Chwaraeon ac Ymarfer Ôl-raddedig trwy Ddysgu - Mynediad: Medi 2022/23\nMae'r cwrs Gwyddor Chwaraeon ac Ymarfer hwn yn canolbwyntio ar chwaraeon a pherfformiad. Cynlluniwyd y cwrs i fod yn hyblyg ac yn berthnasol i anghenion a diddordebau unigol y myfyriwr, gyda phwyslais cryf ar gymhwyso theori i ymarfer proffesiynol.\nGradd anrhydedd 2.ii o leiaf mewn pwnc perthnasol (neu gyfwerth). Gellir hefyd ystyried myfyrwyr sydd â gradd o faes academaidd gwahanol.\nCaiff gweithwyr proffesiynol sydd â chymwysterau ac eithrio gradd yn cael eu hasesu ar sail unigol. Cysylltwch â ni.\nMae'n ofynnol i fyfyrwyr yr UE a myfyrwyr tramor, nad yw'r Saesneg yn iaith gyntaf iddynt, sefyll y prawf Saesneg safonol (IELTS). Mae myfyrwyr sy'n cael sgôr o 6.0 neu uwch (dim sgôr unigol o dan 5.5) yn gymwys i gael mynediad uniongyrchol i'r cwrs\nMae holl raglenni ôl-raddedig yr ysgol wedi eu cynllunio (gyda hyfforddiant pellach lle bo hynny'n briodol) i wella rhagolygon gyrfa graddedigion Gwyddor Chwaraeon, Iechyd ac Ymarfer.\nMae rhai o ôl-raddedigion Bangor wedi cael swyddi yn y sefydliadau canlynol: Sefydliadau chwaraeon y wlad, cyrff llywodraethu cenedlaethol, yr Olympic Medical Institute, timau a sefydliadau chwaraeon proffesiynol, y diwydiant ffitrwydd, y GIG (ysbytai ac ymddiriedolaethau gofal sylfaenol), dysgu ac addysg (ar ôl cwblhau Tystysgrif Addysg Ôl-raddedig). Mae astudiaeth ôl-raddedig bellach (h.y. ymchwil doethurol) yn llwybr galwedigaethol arall.


maes-e.com • Dangos pwnc - da wan CPD Abertawe\nda wan CPD Abertawe\nCroeso i chi drafod unrhyw chwaraeon o beldroed neu rygbi i didliwincs! Plîs peidiwch â chreu unrhyw edefyn pêl-droed v rygbi. Mae'r math yma o edefyn yn ddiflas tu hwnt ac wedi arwain yn y gorffenol at ffraeo a checru hurt.\nRe: da wan CPD Abertawe\ngan Mackem » Sul 05 Meh 2011 6:02 pm\nDiolch am y ddolen...fel mae'r Sais yn dweud: 'Ti'n dysgu rhywbeth newydd bob dydd'...d'on i ddim yn gwybod bod 'Jack' yn cyfeirio at frodorion y ddinas - o'n i'n meddwl yn hytrach taw cefnogwyr/chwaraewyr y clwb yn unig mae'n disgrifio...cheers...\nYmunwyd: Llun 30 Mai 2011 1:56 pm\nLleoliad: Brockworth, Swydd Gaerloyw\ngan ceribethlem » Llun 06 Meh 2011 1:32 pm\ngan Gwenci Ddrwg » Gwe 24 Meh 2011 11:40 pm\ngan luluxiu » Gwe 19 Awst 2011 1:27 am\nI fod yn onest, rwy'n edrych ymlaen i Gaerdydd yn cyrraedd y mwyaf, ond mae hyn yn eniwe gwych. Mae fy gefnogwr Dinas Manceinion, ond rwy'n edrych ymlaen at Swansea.\nYmunwyd: Mer 17 Awst 2011 8:31 am\ngan ceribethlem » Gwe 19 Awst 2011 2:08 am\nDefnyddwyr sy’n pori’r seiat hon: DewiBJones ac 1 gwestai